Madonnan lipunmyynti yhtä kaaosta - MTVuutiset.fi\nMadonnan lipunmyynti yhtä kaaosta\nJulkaistu 09.02.2009 07:07 (Päivitetty 21.02.2009 10:33 )\nMadonnan lippuja jonotettiin aamulla Helsingin keskustassa. (Kuva: Lehtikuva)\nMadonnan lippujen myynti on aloitettu Lippupisteessä. Verkkopalvelun mukaan kaikki kalleimmat eli A- ja B-katsomoiden liput on jo myyty. Lippupisteen puhelinmyynnistä kerrotaan, että lippuja voi yrittää hankkia vain verkkopalvelun kautta.\nAamun aikana myös verkkopalvelu on tökkinyt. Osa käyttäjistä ei ole saanut nettisivuja lainkaan auki tai palvelu on kaatunut kesken tilauksen.\nLisäksi kerrotaan, että monilla R-kioskeilla lippuja ei myyty, koska heidän koneensa eivät toimineet.Yllätyksenä jonottajille on tullut myös se, että R-kioskin kautta ei saa ostaa kuin halvimpia lippuja.\nToinen jonottaja vastasi puheluun\nPuhelimitse yhteyden saaminen Lippupisteeseen on ollut hankalaa. Puhelinlinjat näyttävät olleen monella tapaa sekaisin, sillä asiakkaiden puheluja on jopa yhdistynyt keskenään. Toisin sanoen, Lippupisteeseen soittanut asiakas saattaa saada langan päähän toisen jonottajan.\n- Kaverini puheluun oli vastattu ja hän oli sanonut haluavansa kuusi lippua. Sieltä oli kuulunut vain: Mulle kans! Vastaaja oli joku toinen jonottaja, kertoo eräs lippuja havitellut.\nLippupisteellä on ollut vaikeuksia aiemmin muun muassa Bruce Springsteenin konsertin lipunmyynnissä. Vielä perjantaina Lippupisteestä vakuutettiin, että järjestelmä toimii nyt paremmin.\n"Kaikki liput myydään tänään"\nLippupisteen toimitusjohtaja Ari Palhamo vakuutti aamulla, että keikan liput myydään tänään loppuun.\n- En osaa veikata, kuinka kauan siinä menee, mutta varmasti kaikki liput myydään tämän päivän aikana.\nPalhamo kuvasi päivää erittäin jännittäväksi, suureksi suomalaiseksi lipunmyyntipäiväksi, johon myös Lippupiste on panostanut enemmän kuin koskaan.\nEri myyntipisteissä aamuyöllä kierrellyt MTV3:n kuvausryhmä ei havainnut juurikaan jonoja. Palhamo kiistää, että se kertoisi jotain jo ennakkoon myydyistä lipuista.\n- Nyt myös R-Kioskit ovat suoria myyntipisteitä ja kokonaisuudessaan myyntipisteitä on 800. Luulen kuluttajien olevan luottavaisia sen suhteen, että lipun voi saada helposti ilman suuria jonoja.\nPalhamon mukaan myyntipisteillä ei ole erilaisia kiintiöitä, vaan lipun saamiseen vaikuttaa vain paikalla olevan jonon koko.


Toyota Avensis sai vielä kerran uuden ilmeen – rastia ruutuun | Tuulilasi\nToyota Avensis sai vielä kerran uuden ilmeen – rastia ruutuun\n16.02.2015 | TL-verkkotoimitus\nToyota ilmoitti tänään, että se aikoo tuoda Geneven autonäyttelyyn voimakkaasti faceliftatun version Toyota Avensiksesta, jota on valmistettu vuodesta 2009. Keula on nyt merkin muun linjaston mukainen.\nAvensiksen uudistuminen on sikäli yllättävää, että viime kesänä liikkui huhuja koko mallin lakkauttamisesta. Ilmeisesti Toyotalla päätettiin kuitenkin tekohengittää nykyisiä malleja uuden ilmeen ja moottoreiden voimin.\nToyota on Autocarin lähteiden mukaan investoinut juuri tähän päivityspakettiin enemmän kuin mihinkään muuhun malli-iän keskivaiheen uudistukseen aiemmin. Avensiksessa on mm. uudet sisätilat, uudelleen säädetty alusta sekä liuta tuoreita moottoreita.\nUusin Avensis on muotoiltu Ranskassa, kehitetty Belgiassa ja sitä valmistetaan Isossa-Britanniassa. Genevessä saamme tietää vuoden 2015 Avensiksesta lisää.\nAntsah kommentoi: 10.03.2015\nVain aito Toyotamies ostaa 2008 myyntiin tulleen auton uutena mallina 2015 kun siihen on laitettu uudet valot eteen ja taakse. Montako faceliftiä tästä nykyisestä Avensiksesta aiotaan tehdä?


Älykoti -vinkit pikkasen helpompaan arkeen\nÄlykodin laitteet - vinkit pikkasen helpompaan arkeen\nTeknologian kehittyessä myös kodin laitteet ovat muuttuneet älykkäiksi. Älylaitteiden avulla voit tehdä arjesta itsellesi helpompaa ja koristella kodin omaan makuun sopivaksi. Tässä artikkelissa käydään läpi, millaisia älylaitteita on saatavilla ja kuinka niiden avulla voi helpottaa omaa arkea.\nMiltä kuulostaisi valaistus, joka muuttaa kirkautta tai väriä äänikomennolla? Tai voisit tallentaa valmiita valaistusprofiileja tiettyjä aktiviteetteja, kuten elokuvan katsomista varten? Tämän mahdollistaa Philipsin kehittämä Hue-valaistusjärjestelmä. Valaistusta pystyt ohjaamaan Philipsin omasta applikaatiosta, jonka voit ladata puhelimellesi. Älyvalaisimia löytyy monessa muodossa, kuten valonauhoina, lamppuina, valotolppina tai esimerkiksi pöytävalaisimina. Lamput yhdistyvät Hue-siltaan, jonka avulla voit käyttää kodin älykkäitä ja automaattisia ominaisuuksia, jotka mahdollistavat esimerkiksi rutiinien ja ajastimien määrittämisen. Voit tehostaa älykästä valaistusjärjestelmääsi useilla eri lisävarusteilla, kuten älykkäillä himmentimillä ja liiketunnistimilla. Sovelluksesta voit hallita valaistusta ja esimerkiksi määrittää valot kytkeytymään päälle tiettyyn aikaan päivärutiiniesi mukaisesti. Voit yhdistää Hue-siltaan jopa 50 valaisinta, joten sen avulla voit valaista koko kotisi – niin ulkoa kuin sisältä.\nPhilips Hue -valaisimet\nHermostuttaako kotisi turvallisuus, kun olet reissussa? Ratkaisu pulmaan on valvontakamerat, joista löytyy älykkäitä ominaisuuksia. Tällaisia ominaisuuksia ovat esimerkiksi liiketunnistin, joka hyödyntää tekoälyä tai sovellus, jonka avulla voit saada ilmoituksia, sekä tarkastella kameroita reaaliajassa. Sovelluksen avulla voit määritellä erityissuojaa tarvitsevat alueet ja kamera lähettää hälytyksiä sekä videokuvaa heti tarvittaessa sovellukseesi. Älykästä algoritmia hyödyntävät valvontakamerat tunnistavat ihmisen liikkeet reaaliajassa.\nÄlykkäillä ominaisuuksilla varustettu valvontakamera\nSähköpotkulauta on ilmaantunut erittäin moderniksi ilmiöksi useissa kodeissa. Yhä useammat ovat huomanneet, miten kätevä kulkuväline sähköpotkulauta on. Potkulaudalla on helppoa kulkea esimerkiksi työ- tai koulumatkoja samalla välttäen liikenneruuhkat. Kevyt sähköpotkulauta sopii myös hyvin skeittipuistossa leikittelyyn. Potkulautaa ostaessa on kannattavaa huomioida muutamia seikkoja, kuten luvattu kantama, laudan paino sekä renkaat. Jos esimerkiksi aiot käyttää potkulautaa pidemmillä matkoilla, on kantama oltava mahdollisimman suuri. Skeittipuistoissa leikittelyyn taas sopii paremmin kevyempi ja lyhyemmän kantaman omaava potkulauta. Lue Yhteisön artikkelista E-Wayn sähköpotkulaudoista!\nHelpompaa arkea älykkäillä laitteilla\nMonet kodin laitteet ovat nyt saatavilla myös älykkäiden ominaisuuksien kera. Voit esimerkiksi mitata kehonpainosi älyvaa'alla, joka toimii yksinkertaisesti: astu vain vaa'alle ja katso tarkat tiedot kehosi koostumuksesta puhelimeen ladatusta sovelluksesta. Älyvaaka näyttää jopa 11 terveyden mittaria. Nämä tärkeimmät kehon terveysmittarit ovat paino, painoindeksi, kehon rasvaprosentti, syke, luumassa, rasvaton massa, aineenvaihdunta, kehon nestepitoisuus, luun mineraalipitoisuus, proteiini ja viskeraali- eli sisäelinten rasvapitoisuus.\nMyös pistorasian voi hankkia älyominaisuuksien kera. Ensin saattaa miettiä mihin sellaista voisi tarvita, mutta näistä älyominaisuuksista on paljon hyötyä. Niiden ansiosta voit kytkeä laitteesi päälle ja pois, vaikka et itse olisi kotona. Älypistorasia tekee eri laitteidesi hallinnasta mahdollista täysin etänä. Lisäksi pistorasian avulla voit asettaa laitteet toimimaan tietyn aikataulun mukaan, jota voit itse säätää ja muokata. Monipuolisten toimintojen avulla voit esimerkiksi seurata pistorasiaan liitettyjen laitteiden virrankulutusta arjessasi. Voit näin vaikuttaa sähkölaskuusi, kun tiedät paljonko eri laitteesi kuluttavatkaan sähköä.\nÄlykotisi tarvitsee keskuksen, joka ohjaa kaikkia laitteita. Telia Smart Family -älyreititin ohjaa älyvaloja ja muita älykodin järjestelmiä. Neliydinprosessorin ja 1 Gt RAM-muistin ansiosta se toimii viiveettä ja luotettavasti viemättä turhaa kaistanleveyttä yhteyksistäsi. Reitittimen avulla teet koko perheen arjesta helpompaa ja huolettomampaa. Telia Smart Familyn uuden sovelluksen ansiosta voit tehdä elämästä mahdollisimman sujuvaa ja samalla hauskempaa. Telia Smart Family -sovelluksen avulla hallinnoit kodin älykotijärjestelmiä ja näet, kun läheisesi saapuvat tai lähtevät kodista. Lisäksi sovellus tarjoaa luontevan paikan perheen viestinnälle, se toimii ikäänkuin perheen omana viestiseinänä.\nLöytyykö sinulta kotoa älylaitteita? Entä millaisia neuvoja antaisit älykotia suunnittelevalle henkilölle?\nTelia Smart Family -sovellus tuo turvaa ja järjestystä arkeen\nPhilips Hue tekee kodin valaistuksesta älykkään\nEsittelyssä E-Way sähköpotkulaudat\n1 kommentti 👇


Pietilä, Paula; Kontio, Aura (Centria ammattikorkeakoulu (Keski-Pohjanmaan ammattikorkeakoulu), 2015)\nTämä opinnäytetyö on laadullinen tutkimus, jossa tutkitaan kulttuuriperintöä ja palvelutaloja teatteri-ilmaisun ohjaajan työkenttänä. Tutkimus on toteutettu etnografisin ja autoetnografisin menetelmin. Työ pohjautuu kahden ...\nHAITASTA HYÖDYKSI : Esiintymisjännitys haltuun draaman avulla\nKivioja, Anni (Centria ammattikorkeakoulu (Keski-Pohjanmaan ammattikorkeakoulu), 2015)\nTässä toimintatutkimuksessa tutkittiin esiintymisjännitystä ja sitä, miten esiintymisjännityksen voisi kääntää esiintymistä haittaavasta olotilasta positiiviseksi vireyden tilaksi. Tutkimuksen käytännön osuus suoritettiin ...\nPelleilyäkö vain? : Draamatyöskentely pitkäaikaistyöttömien aktivoinnin välineenä\nHaapanen, Maria (Centria ammattikorkeakoulu (Keski-Pohjanmaan ammattikorkeakoulu), 2015)\nTämä opinnäytetyö on tehty yhteistyössä valtakunnallisen, pitkäaikaistyöttömien tilanteen parantamiseksi tarkoitetun, Kokkolan Kanava - hankkeen kanssa. Opinnäytetyössä tarkastellaan työttömien aktivointia draaman keinoin ...\nVisuri, Sanna-Maaria (Centria ammattikorkeakoulu (Keski-Pohjanmaan ammattikorkeakoulu), 2015)\nTutkimuksen tarkoituksena on selvittää miten draamamenetelmillä voi tukea lapsen itsetunnon kehitystä. Opinnäytetyö on tehty yhteistyössä Kokkolan sosiaali- ja terveystoimen alaisen yksikön Isokadun perhepalvelukeskuksen ...\nTaiteen ja kristinuskon vuorovaikutus : Teatteritoiminta Suomen evankelis-luterilaisen kirkon piirissä\nKeskikiikonen, Kerttu (Centria ammattikorkeakoulu (Keski-Pohjanmaan ammattikorkeakoulu), 2015)\nTässä opinnäytetyössä kirjoittaja tutki taiteen ja kristinuskon vuorovaikutusta ja suhdetta teatteritaiteen näkökulmasta. Tutkimus rakentui teatterin ja kristinuskon suhteen lyhyestä historian käsittelystä työn alussa ja ...\nLeino, Kirsikka (Centria ammattikorkeakoulu (Keski-Pohjanmaan ammattikorkeakoulu), 2015)\nTämä opinnäytetyö on hankkeistettu yhteistyössä Vuonislahden Taiteilijatalo ry:n kanssa. Opinnäytetyö on laadullinen tapaustutkimus, joka käsittelee elämäkerrallista käsikirjoittamista fenomenologisin tutkimusottein. Työn ...\nPaavola, Aino (Centria ammattikorkeakoulu (Keski-Pohjanmaan ammattikorkeakoulu), 2015)\nTämä opinnäytetyö on laadullinen tapaustutkimus, joka käsittelee näyttelijäntyöllisen harjoituskokonaisuuden kehittämistä. Tutkimuksen lähtökohtana oli kirjoittajan tarve löytää näyttelijöiden välisiin impulsseihin vaikuttavat ...\nTihveräinen, Kimmo (Centria ammattikorkeakoulu (Keski-Pohjanmaan ammattikorkeakoulu), 2015)\nTämä opinnäytetyö käsittelee kulttuuriyrittäjyyttä. Tutkimusmateriaalina on ollut kirjoittajan ideoima esityskonsepti, jota on työstetty liiketoimintasuunnitelmaksi Uusyrityskeskuksen ohjauksessa. Opinnäytetyö ei käy ...\nPirttivaara, Miika (Centria ammattikorkeakoulu (Keski-Pohjanmaan ammattikorkeakoulu), 2015)\nTässä opinnäytetyössä tutkitaan pedagogisesta näkökulmasta K. H. Renlundin museossa esitettyä draamaseikkailua nimeltään Kettujuttu. Draamaseikkailuun osallistujat olivat Kokkolan alakoulujen 1. ja 2.-luokkalaisia ...\nAsiasanateatteri-ilmaisun ohjaaja (18)teatteri (17)draamakasvatus (13)näyttelijät (10)draama (9)näyttelijäntyö (9)draamamenetelmät (8)luovuus (8)vuorovaikutus (8)leikki (7)nuoret (7)osallistava teatteri (7)soveltava draama (7)soveltava teatteri (7)ilmaisu (6)... Katso lisääTekijäAalto, Jorma (1)Aho, Niina (1)Ahonen, Kirsi-Marja (1)Aitolehti, Anni-Veera (1)Annala, Reeta (1)Ansakorpi, Lotta (1)Bowles, Emma (1)Ellonen, Ville (1)Elo-Vikström, Aulimaria (1)Enqvist, Anu (1)... Katso lisääKoulutusohjelma\nEsittävän taiteen koulutusohjelma (114)\nSuuntautumisvaihtoehtoTeatteri-ilmaisun ohjaaja (14)teatteri-ilmaisun ohjaaja (4)Esittävä taide (3)||| (2)Esittävä Taide (1)Teatteri-ilmaisun ohjaaja AMK (1)Teatteri-ilmaisun ohjaajan koulutusohjelma (1)Julkaisuvuosi2017 (6)2016 (15)2015 (22)2014 (16)2013 (9)2012 (16)2011 (11)2010 (15)2009 (4)


Lapin Suhdannekatsausraportti 2017 on julkaistu - ely - ELY-keskus\nLapin Suhdannekatsausraportti 2017 on julkaistu, löydät sen ja kuvaaja-aineistot täältä: http://luotsi.lappi.fi/lapin-suhdanteet\nJuuri valmistuneen Lapin suhdannekatsaus 2017 -raportin mukaan liikevaihto kasvoi Lapissa kaikilla muilla tarkastelluilla toimialoilla paitsi teollisuudessa. Selkeästi paras kehitys vuonna 2016 oli kaivostoiminnassa ja matkailussa. Liikevaihto kasvoi alle 20 henkilöä työllistävissä yrityksissä, ja myös yli 20 henkilöä työllistävissä yrityksissä päästiin kasvuun kolmannella vuosineljänneksellä.\nKaikkien toimialojen (ml. julkinen sektori) henkilöstömäärän muutokset ovat olleet viime vuosina pieniä ja kehitystrendi ei ole yhtä positiivinen kuin liikevaihdon. Henkilöstömäärä supistui vuoden jokaisella neljänneksellä. Kahden viimeisen neljänneksen kehitys oli kuitenkin alkuvuotta parempi.\nLapin matkailukeskuksissa liikevaihdon kasvu on ollut hyvä. Liikevaihdoltaan suurimpia ovat Rovaniemi ja Levi. Liikevaihto kasvoi myös vuonna 2016 kaikissa matkailukeskuksissa, vahvimmin Saariselällä, Rovaniemen ja Meri-Lapin alueella heijastaen matkailuinvestointeja. Myös henkilöstömäärä kasvoi viime vuonna lähes kaikissa matkailukeskuksissa.\nKemi-Tornion seutukunnan liikevaihto kääntyi teollisuus myötä hieman negatiiviseksi. Ainoastaan kolmas neljännes oli hienoisesti positiivinen. Seurattavista toimialoista liikevaihto kuitenkin kasvoi rakentamisen, tukku- ja vähittäiskaupan sekä kuljetuksen ja varastoinnin toimialoilla heijastaen matkailun vahvaa kasvua. Teollisuuden liikevaihto laski koko vuoden. Henkilöstömäärä lisääntyi kaupan ja rakentamisen toimialoilla, mutta väheni teollisuudessa sekä kuljetuksessa että varastoinnissa.\nRovaniemen seutukunnassa jatkui liikevaihdon maltillinen kasvu vuonna 2016. Liikevaihdon kasvu painottui ensimmäiseen puolivuotiskauteen. Seurattavilla toimialoilla liikevaihdon kasvun veturina oli majoitus- ja ravitsemistoimiala, kasvua oli myös rakentamisessa, tukku- ja vähittäiskaupassa. Teollisuuden liikevaihto jäi miinukselle. Vuonna 2016 kaupan sekä majoitus- ja ravintola-alan henkilöstömäärä lisääntyi. Teollisuudessa ja rakentamisessa henkilöstömäärä väheni.\nKoko Lapissa liikevaihto on kasvanut vuodesta 2010 voimakkaimmin Pohjois- ja Tunturi-Lapin seutukunnissa. Kaikissa muissakin seutukunnissa liikevaihto on noussut, mutta maltillisemmin koko Lapin kehitystrendiä noudatellen. Vuoden 2016 kolmella ensimmäisellä neljänneksellä (tammi-syyskuu) liikevaihto kasvoi edellisestä vuodesta kaikissa muissa Lapin seutukunnissa paitsi Kemi-Tornion seutukunnassa.\nVahvimmin liikevaihto kasvoi Itä- ja Tunturi-Lapissa. Kemi-Tornion ja Pohjois-Lapin seutukunnissa kaksi ensimmäistä vuosineljännestä olivat miinuksella, mutta vuoden kolmas neljännes jo positiivinen. Muissa seutukunnissa liikevaihto kasvoi kaikilla kolmella vuosineljänneksellä. Vuonna 2015 liikevaihdon kasvu vaihteli Torniolaakson 0,2 prosentista Tunturi-Lapin 7,8 prosenttiin. Pohjois-Lappi on seutukunnista ainoa, jonka liikevaihdon vuosimuutos on ollut positiivinen koko 2010-luvun ajan.


Herkulliset smoothiet - koukussa! - All you need is White\nSatu //ALL YOU NEED IS WHITE / 8.2.2017\nHerkulliset smoothiet – koukussa!\nSmoothiet on meidän perheessämme eräänlaisia kausiherkkuja. On kausia, kun niitä tehdään päivittäin ja sitten on kausia, kun ne unohtuvat aika lailla kokonaan. Nyt on taas sellainen kausi, että tehosekoitinkulhollinen smoothieta valmistuu, jos ei ihan päivittäin, niin ainakin joka toinen päivä! Näitä syödään joko aamiaisen tai iltapalan lisukkeena tai sitten välipalana. Nämä maistuvat meidän perheessämme kaikille ja etenkin poikani tykkää smoothieista ihan valtavasti! Äiti, minä haluaisin sitä muutiita! Usein pikkulapsilla saattaa esiintyä jonkinmoista nirsoilua uusien makujen suhteen, mutta olen huomannut, että smoothien muodossa uudetkin maut uppoavat meidän pikkumieheen :).\nAjattelin tällä postauksellani kalastella uusia reseptejä, jos teillä olisi sellaisia jakaa! Jossain vaiheessa kun alkaa aina tuntumaan, että pyörittää niitä samoja aineksia… Jaanpas tässä samalla pari hyväksihavaitsemaani reseptiä teidänkin suuntaanne.\nTähän keltaiseen smoothieen laitoin banaanin, persikoita, ananaspurkin, maitorahkaa ja pienen lorauksen kookosöljyä. Tuli kivan raikkaan makuinen!\nUsein smoothiet syntyvät kaappien jämistä kuten tämä seuraava, johon laitoin pari banaania, pari avokadoa, pari persimonia, maitorahkaa ja mansikkarahkan jämät. Oli tosi hyvää! Eilen tekemäni smoothie nousi kuitenkin viime aikojen lempparikseni. Siihen käytin myös ihan mitä kaapista löysin, ajatuksella ”ennen kuin ehtivät pilaantumaan”. Tehosekoittimeen päätyivät banaani, avokado, päärynä, muutama lusikallinen maitorahkaa ja edellisen illan banaanilättyjen täytteistä ylijääneet mustikat. Maku oli alkuun hieman kirpsakka, joten laitoin joukkoon pikkuriikkisen fariinisokeria. Hunajakin olisi ollut hyvä vaihtoehto, mutta se oli päässyt loppumaan. Mitään leseitä tai hiutaleita en ole näihin nyt laittanut, seuraavaksi pitää kokeilla sellaisiakin versioita! Niin ja tuoretta mangoa, banaania, kiiviä ja avokadoa sekoitellen tulee kuulemma myös hyvää – itse en ole tätä ehtinyt vielä testaamaan.\nJoskus olen laittanut smoothieihin mantelimaitoa tai kookosmaitoa, mutta harvemmin muistan niitä ostaa. Näihin mainitsemiini versioihin on riittänyt hedelmien oma mehu. Ne kuitenkin syödään lusikalla, joten ei väliä, vaikka eivät niin juoksevia koostumukseltaan olekaan – parempikin niin.\nKerran miehen vanhemmilla käydessämme herkuttelimme miehen äidin tekemällä smoothiella ja koska poika siitä niin tykkäsi, tein sellaista myös kotona! Tähän versioon tuli banaania, avokadoa, persimoneja, mustikoita ja maitorahkaa.\nTaidanpas tekaista itselleni tänään smoothielounaan, niin alkoi smoothiehammasta kolottamaan… Nämä on kyllä tosi hyviä, täyttäviä ja terveellisiä välipaloja. Minkälaiset smoothiet ovat sinun makuusi? Jaa ihmeessä oma reseptisi!\nruoka ja juoma, suosittelen\nPrevious Post Minilomalla kauniissa maisemissa\nNext Post Ihana piilea meillekin!\n8.2.2017 / 15:03\nHeippa! Kivoja uusia vinkkejä! Täälä kans tehdään päivittäin ”smuuttia”, niinkuin nuorempi sanoo :D me käytetään pohjana pahvitölkissä olevaa kookosmaitoa (extra smoot, mielestäni jotenki pehmeämpi maku kun muissa kookosmaidoissa ja avattu tölkki säilyy monta päivää jääkaapissa) , eri mehukeittoja vaihdellen, banaania ja avokadoa. Yleensä muut ”täytteet” koostuu kaikista marjoista ja herukoista mitä pakkasesta löytyy :) yleisin on mansikka-mustikka! hedelmä smoothieta pitää taas kokeilla uudestaan jos se tauon jälkeen maistuisi lapsille.;)\n9.2.2017 / 14:58\nSmuuttia, ihana! :D\nKuulostaa herkullisilta nuo teidänkin versiot!\n8.2.2017 / 17:14\nHei, meidän perheessä myös tykätään smoothiesta :) vakkarini on maustamatonta rahkaa (joskus maustamatonta jogurttia lisäksi), mustikkaa, lisäksi vähän mansikkaa ,puolukkaa tai viinimarjoja, banaani, joskus leseitä tai jotain siemeniä, maitoa. Saatan laittaa myös mehukeittoa nesteeksi maidon lisäksi. Hedelmäsmoothieta tein vasta johon laitoin mangososetta (Bonne 100% hedelmäpitoisuus), banaani, rahkaa, banaanijogurttia ja maitoa. Hyvää oli! :) enimmäkseen tulee tehtyä marjat+banaami yhdistelmällä.\n9.2.2017 / 14:59\nNam, kivoja vinkkejä tuli tässäkin, kiitos! :)\n8.2.2017 / 18:51\nMinun ja miehen suosikki taitaa olla tämä fruitie:n. 2 dl appelsiinimehua (tai 1 dl mangomehua ja 1 dl appelsiini-), 2 avokadoa, yksi kiivi ja yksi pakastettu banaani sekä maun mukaan inkivääriä raastettuna. Fruitiehin voi lisätä vielä reilun desin kylmää vettä.\nPakastettu banaani on makeampi kuin tuore. Pakastamalla niitä ei myöskään mene hukkaan. Lisäksi se viilentää kivasti fruitien.\n9.2.2017 / 15:00\nEnpäs ollut tuota pakastettua banaania ennen kuullut, kiva vinkki! Täytyypä joskus testata. Ensimmäisenä tuli mieleen, että voiko banaani tuosta enää makeammaksi muuttua :D.\n9.2.2017 / 18:03\nPakko tähän kommentoida vinkki noista pakastetuista banaaneista. Pakastettuja banaaneja kun muussaa bamixilla, tulee ihanaa ”pehmistä”. Se on meillä lasten herkkua ja sitä tehdään usein! Kesällä se korvaa jätskin!:)\n12.2.2017 / 11:17\nKuulostaa herkulliselta, kiitos vinkistä! :)\n8.2.2017 / 19:26\nMun suosikki on ”viherpirtelö”: lehtikaalia ja/tai pinaattia, päärynä, avokado ja parin appelsiinin mehu. Toinen erinomainen on mango, banaani, appelsiini(mehu) & porkkanaraaste -smoothie. Jos sen maustaa ripauksella kardemummaa ja kanelia, siitä tulee ihan eri tyylinen, lämmin ja mausteinen juoma.\n9.2.2017 / 15:02\nMulla on kovat ennakkoluulot viherpirtelöitä kohtaan. Tuntuu etten saisi niitä alas… Pakko joskus testata ;).\nTuo viimeinen vinkki menee testiin!\n10.2.2017 / 15:42\nNo arvaa vaan olinko minä epäluuloinen viherpirtelöitä kohtaan ennen?!? ;-) Vaikka salaateista tykkäänkin, mietin että smoothiessa sen täytyy olla ihan kamalaa. Vaan eipä ollutkaan, kun rohkaistuin kokeilemaan! Esim. tuo yllä mainitsemani on ihanan raikas, maistuu eniten appelsiinimehulta. Toki lehtikaali on aika voimakkaan makuinen, joten kannattaa ehkä aloittaa kokeilu jostain miedommasta, esim. baby-pinaatista tai ihan tammenlehti-salaatista jos epäilee että maku vierastuttaa. Mutta ehdottomasti kannattaa testata, tulee hyvä mieli juoda jotain tosi terveellistä! :)\n12.2.2017 / 11:18\nHyvä tietää, että en ole ainoa ennakkoluuloinen ;).\n9.2.2017 / 09:44\nMeillä tehdään kans vähän kausittain smoothieita. Yleensä laitan maustamatonta rahkaa, maustamatonta jugurttia, mustikoita/puolukoita/vadelmia, banaania ja pikakaurahiutaleita + tarvittaessa maitoa lisäksi. Pitääpä kokeilla nuita sun reseptejä ja kommenteista löytyviä vinkkejä.\n9.2.2017 / 15:03\nBanaani taitaa olla aika vakio lähes kaikilla, mutta ei ihme; se tuo smoothieen kivaa makua!\nvauva ruoka ja juoma miosadesign kesä kylpyhuone & sauna vinkit makuuhuone poika valokuvaus ruokailutila talvi fiilistelyä blogiyhteistyö lastenhuone eteinen ja aula apua kaivataan matkailu kisut pihat ja terassit sisustuspohdintaa muoti ja kauneus oman kodin sisustus siivous keittiö shoppailut inspiraatio kauniit kodit oma elämä arvonnat & kilpailut joulu oma koti työhuone haasteet ja tunnustukset juhlat lukijapostia haaveilua blogi wc olohuone suosittelen asuntomessut raskaus DIY lukijan kotona mökillä


Osta Star Wars Command Hahmopaketti Jedi Duel | Jollyroom\nMakea hahmosetti suosituista Star Wars- elokuvista. Hahmosetti sisältää 12 eri hahmoa ja alusta, mm. Kanan Jarrus ja L'inquisiteur. Hahmojen ja alusten avulla pääset luomaan huikeita taistelukohtauksia.Lue lisää\nMakea hahmosetti suosituista Star Wars- elokuvista. Hahmosetti sisältää 12 eri hahmoa ja alusta, mm. Kanan Jarrus ja L'inquisiteur. Hahmojen ja alusten avulla pääset luomaan huikeita taistelukohtauksia.Nämä hahmot sopivat täydellisesti kakille pienille Star Wars- faneille, jotka haluavat luoda oman Star Wars- maailmansa!Ikäsuositus: 4 vuotta +.


Volkswagen Transporter 2...\nVolkswagen Transporter 2.5 TDI Carsport pikkubussi\nAjoneuvotyyppi: Minibussi Ilmoitus jätetty: 14 helmikuuta 22:29\nMittarilukema: 382 000 km Auton sijainti: Hämeenlinna\nVaihteisto: Manuaali, 6 vaihd. Ajoneuvovero: 1029,67 €/vuosi\nTeknisesti hyvässä kunnossa oleva, hyvin huollettu oikea tila-auto suoraan omasta käytöstä. Yhteen istuimeen jälkiasennettu Isofix-raudat. Myös kuudes penkki taakse löytyy.\nNokka-akseliremontti tehty syksyllä 2018, katsastettu 8.2.2020, mitä ennen tehty tarvittavat korjaukset.\n2016 asennettu Pioneer-soitin, jossa Navi, HF ja hyvä peruutuskamera. Toimiva Webasto kellolla, akkulaturi ja lohkolämppäri sisähaaralla.\n1) Hieman ruostetta helmoissa ja oven kiskossa, näkyy kuvissa.\n2) Oikea sivuikkuna ei sulkeudu kunnolla, pitää auttaa kädellä.\n3) Ohjaustehostin vaatii hieman kierroksia, jotta toimii kunnolla. 4) Kesärenkaat aluilla huonot\nKatsastettu: 02/2020 Väri: Vaalean vihreä\nOta yhteyttä ilmoittajaan Jari Kokkola\nLähetä viesti ilmoittajalle Jari Kokkola


Keskinopea juna | Opettaja H:n pulmakulma\n3.2.2016 | Opettaja H.\nTavarajuna ajaa pysähtymättä kilometriä täsmälleen kilometrin keskituntinopeudella. Sen nopeus ei kuitenkaan pysy matkan varrella vakiona. Osoita, että juna ajaa jonkin kilometrin mittaisen pätkän matkastaan täsmälleen yhdessä tunnissa.\nTämä ongelma on jälleen Martin Gardneria parhaimmillaan, alkujaan Scientific American -lehden joulukuun 1979 numerosta.\nKuva: Henk Sijgers/Flickr (CC BY-NC 2.0)\nRatkaisu: Jaetaan matka-aika kymmeneen tunnin mittaiseen pätkään. Jos juna kulkee jonkin näistä aikana täsmälleen kilometriä, on ongelma ratkaistu. Jos taas yhdessäkään näistä juna ei kulje täsmälleen kilometriä, valitaan kaksi peräkkäistä pätkää, joista toisen aikana matkataan hieman yli ja toisen aikana hieman alle kilometriä — kuinka päin, sillä ei ole väliä. Oletetaan yksinkertaisuuden vuoksi, että ensimmäisellä pätkällä keskinopeus oli jonkin verran alle km/h.\nKuvitellaan nyt, että meillä on tunnin mittainen aikajanatikku. Asetetaan se ensin ensimmäisen pätkän alkuun ja aletaan sitten liikuttaa sitä kohti jälkimmäisen pätkän loppua. Aikajanatikun osoittamana aikana kuljettu matka on aluksi alle kilometriä ja lopuksi yli kilometriä. Koska muutos on jatkuva, osuu johonkin kohtaan alku- ja loppupisteiden välille tasan tunnin mittainen pätkä, jonka aikana juna kulkee täsmälleen kilometriä.\nPulmasta tekemäni Geogebra-appletti on saatavilla vapaasti Geogebratubessa. Ongelmaa vastaava kuvaaja on piirretty aika–matka-koordinaatistoon, jossa kunkin aikavälin keskinopeuden saa sekantin kulmakertoimena.\nPulmat Viikon vaikea\tjatkuvuusjunatkeskinopeus


WWE Hall of Fame 1995 | WrestlingAlert\nPäivämäärä: 24. kesäkuuta 1995\nAntonino Rocca (1928-1977)\nVapaapainimaailma ei ollut kohdannut koskaan Antonino Roccan kaltaista urheilijaa. Rocca ei voittanut maailmanmestaruuksia, mutta lennokkailla ja ennennäkemättömän akrobaattisilla otteluillaan hän veti Madison Square Gardenin täyteen ällistyneitä katsojia. Rocca oli ehdottomasti aikansa suurimpia tähtiä, jonka suosio vain kasvoi vapaapainin levitessä yhä laajemmalle television välityksellä.\n“Big Cat” Ernie Ladd (1938-2007)\nAmerikkalaisesta jalkapallosta vapaapainin pariin siirtynyt Ernie Ladd oli yksi ensimmäisiä tummaihoisia heel-hahmoja. Pinteeseen joutuessaan Ladd saattoi vedota vuosikausia peukaloaan vaivanneeseen “jalkapallovammaan”, joka esti häntä ottamasta selkeitä tappioita tililleen. Kahdentoista WWE-vuotensa aikana Ladd haastoi useita mestareita Bruno Sammartinosta Bob Backlundiin, mutta ei onnistunut koskaan saavuttamaan suurinta titteliä vyötärölleen.\nGeorge “The Animal” Steele (1937-2017)\nTämä vihreäkielinen kummajainen onnistui keräämään vapaapainikansan huomion voittamatta yhtäkään WWE-mestaruutta. Karvaista villimiestä ei pidätellyt mikään, eivät edes hänen monet managerinsa. Suutaan “The Animal” käytti vain puremiseen, kohteena milloin vastustaja, milloin kulmapehmusteet. Ainutlaatuisella tyylillään Steele jätti lähtemättömän jäljen WWE:n ja koko lajin historiaan.\nIvan Putski (s. 1941)\n“The Polish Power” Ivan Putski toimi esikuvana vapaapainin nykyisille voimanpesille. Vaikka Putski olikin useimpia painijoita päätä lyhyempi, lihasvoimassa hänelle ei löytynyt vertaista. Tästä huolimatta monet koettelivat voimiaan häntä vastaan, joutuen lähes poikkeuksetta pettymään. Uhkaavan ulkokuoren alta löytyi kuitenkin suuri sydän, ja fanien mieliin hän jäikin yhtenä vapaapainin mukavimmista supertähdistä.\nThe Fabulous Moolah (1923-2007)\nEnsimmäisenä naisena WWE Hall of Fameen lisätty Moolah pitää hallussaan kahta huomionarvoista ennätystä. WWE-historian mukaan hänen kautensa naisten mestarina on 28 vuodellaan pidempi kuin mikään muu mestaruuskausi yhdessäkään urheilulajissa. Moolahin viimeinen mestaruusvoitto vuonna 1999 teki hänestä myös kaikkien aikojen vanhimman mestarin koko lajin historiassa. Onkin täysin oikeutettua kutsua Moolahia naispainin ehdottomaksi valtiattareksi.\nThe Grand Wizard (1929-1983)\nWizardin saattoi tunnistaa riemukkaasta takista, aurinkolaseista ja värikkäästä turbaanista. Hän manageroi useita menestyneitä painijoita, kuten Stan Stasiakia, Greg Valentinea ja Sgt. Slaughteria. Suurimman meriittinsä managerina Wizard saavutti vuonna 1977, kun hän johti suojattinsa Superstar Billy Grahamin WWE-mestaruuteen voittolla Bruno Sammartinosta.\nPuerto Ricosta kotoisin oleva Morales on ensimmäinen painija, joka on voittanut kaikki kolme WWE:n suurinta mestaruutta, käsittäen Heavyweight, Intercontinental ja World Tag Team -mestaruudet (ns. Triple Crown). Menestyksestään ja lähes kolmen vuoden pituisesta mestaruuskaudestaan huolimatta Morales jää usein unohduksiin muiden suuruuksien varjoon. Tämä ei kuitenkaan vie pois sitä tosiseikkaa, että hän oli esimerkillinen ja ansaitseva mestari.


Jos olet uusi toimittaja, rekisteröidy käyttäjäksi oheisessa osoitteessa: Rekisteröityminen -välilehdellä. - PDF Ilmainen lataus\nJos olet uusi toimittaja, rekisteröidy käyttäjäksi oheisessa osoitteessa: Rekisteröityminen -välilehdellä.\nDownload "Jos olet uusi toimittaja, rekisteröidy käyttäjäksi oheisessa osoitteessa: http://bsp.basware.com Rekisteröityminen -välilehdellä."\n1 Basware Supplier Portal (Toimittajaportaali) on työkalu, jonka avulla toimittaja voi luoda ja lähettää verkkolaskuja. Tämä pikaopas kertoo, miten rekisteröidyt asiakasorganisaatiosi toimittajaksi ja luot verkkolaskuja. Toimittajaportaaliin rekisteröityminen Jos olet uusi toimittaja, rekisteröidy käyttäjäksi oheisessa osoitteessa: Rekisteröityminen -välilehdellä. Täytä tiedot yrityksestäsi sekä palvelun käyttäjästä Toimittajatiedot Y-tunnus, toimittajan nimi (=yrityksen virallinen nimi), sähköposti ja maa ovat pakollisia tietoja, mutta niiden lisäksi tulee täyttää myös pankin nimi, tilinumero, osoitetiedot sekä puhelinnumero. Käyttäjän tiedot Etunimi, sukunimi ja sähköposti Sisäänkirjaustiedot Käyttäjätunnus, salasana, vahvista salasana. Vahvista rekisteröinti kirjoittamalla tekstikentässä oleva tieto vapaaseen kenttään. Talleta käyttäjätunnuksesi ja salasanasi huolellisesti! Jos unohdat salasanasi, voit pyytää uuden kohdasta Aseta salasana uudelleen. Uutta salasanaa pyytäessä tarvitaan käyttäjätunnus. HUOM! Oletuskielenä on englanti, jonka voi vaihtaa tarvittaessa suomeksi. Valitse asiakkaat, joille aiot lähettää verkkolaskuja Valitse laskujen vastaanottajat asiakaslistasta. Lista avautuu painamalla Lisää-painiketta. Kun olet valinnut asiakkaat, lähetä rekisteröinti painamalla Lähetä -kuvaketta. Älä muuta järjestelmän automaattisesti luomaa verkkolaskuosoitetta. Lue toimitusehdot ja hyväksy / hylkää ne.\n2 Kun olet vastaanottanut vahvistussähköpostin, voit aloittaa verkkolaskujen lähetyksen Asiakasyrityksen pitää hyväksyä rekisteröinti, ennen kuin voit aloittaa verkkolaskujen lähetyksen. Hyväksymisen jälkeen saat vahvistussähköpostin. Luo verkkolasku Voit luoda laskun kohdassa Laskut Luo laskuja Valitse alasvetovalikosta asiakas, jolle haluat lähettää laskun. Valitse laskutyyppi (lasku tai hyvityslasku) ja paina Seuraava. Lasku koostuu näytön yläosassa näkyvistä perustiedoista sekä näytön alaosassa näkyvistä laskuriveistä. Laskuriveille kirjataan laskutettava tuote/palvelu. Perustiedot Täytä ensin laskun perustiedot lomakkeen yläosassa. Lisätietoja kentistä voi lukea viemällä hiiren sinisen - kuvakkeen päälle. Pakolliset kentät on merkitty punaisella tähdellä (*). HUOM! Perustietojen brutto-, netto- ja alv-summat täydentyvät automaattisesti laskurivien perusteella, eikä niihin pysty itse kirjoittamaan tietoa. Laskurivit Laskurivin tekeminen aloitetaan klikkaamalla keltaista symbolia. Laskuriville kirjataan tiedot myydystä tuotteesta / palvelusta sekä hinnasta.\n3 Syötä laskuriveille seuraavat tiedot: Kuvaus: Mitä tuotetta tai palvelua on myyty (max 50 merkkiä) Määrä: Tuotteen lukumäärä numeroina Määräyksikkö: Missä yksiköissä tuotetta tai palvelua on myyty, esim. kappale, tunti, litra, kilogramma Nimekkeen nettohinta: Yhden myydyn yksikön hinta ilman arvonlisäveroa Alv-%: 24, 14, 10 tai 0 Tallenna laskurivi kuvakkeesta Ohjelma laskee alv-summan nettohinnan perusteella ja siirtää summat perustietoihin. Yllä näkyvässä esimerkissä laskutetaan Suunnittelutyö, kaksi tuntia tehtyä työtä, työtunnin hinta ilman arvonlisäveroa on 50 euroa ja alv-kanta 24.\n4 Tallennuksen jälkeen lasku on valmis lähetettäväksi Laskun kuvat -välilehdeltä voi halutessaan käydä katsomassa laskun tietoja tuplaklikkaamalla laskun nimeä. Tämä on myös se näkymä, jonka laskun vastaanottaja näkee. Laskun kuva luodaan automaattisesti laskun tallennuksen jälkeen. Liitteet -välilehdelle voi halutessaan tallentaa liitetiedostoja, jotka koskevat laskun sisältöä. Liitteeksi voidaan viedä esim. jonkin muun käytössä olevan laskutusjärjestelmän muodostama laskun kuva. HUOM! Liitteen tiedostonimessä ei saa olla välilyöntejä. Jos tiedostonimessä on välilyöntejä, lasku jää virheeseen. Laskun ollessa valmis, paina Lähetä -painiketta ja lasku lähtee vastaanottajalle. Laskut säilytetään Toimittajaportaalissa 3 kuukautta lähetyshetkestä lähtien. Voit tallentaa alkuperäisen laskun Hae laskuja -näytöltä arkistointia varten.\n5 Omien tietojen täydentäminen rekisteröitymisen jälkeen Jos rekisteröitymisen jälkeen haluat lisätä asiakkaita, joille haluat lähettää verkkolaskuja, voit tehdä sen seuraavasti: Siirry Hallinta-näytölle kohtaan Asiakkaat Merkitse Tila-kohtaan Ei rekisteröity ja paina Etsi Valitse asiakas, jolle haluat rekisteröityä ja paina Rekisteröidy Ohjelman kielen voi vaihtaa kohdassa: Hallinta Käyttäjät Kielen valinta Pankkitilinumeroita ym. yrityksen tietoja voi täydentää kohdassa Yrityksen profiili.


Need For Speed Underground 2 (PS2, Xbox, GC, pc) - Muropaketti.com\nNeed For Speed Underground 2 (PS2, Xbox, GC, pc)\n10.08.2005 00:00 | Thomas Puha\nNeed for Speed Underground on ollut lähivuosien merkittävimpiä autopelitapauksia. Odotukset eivät tosin olleet kovin korkealla ensimmäisen osan kohdalla, mutta on silti mukavaa, kun lupaava lopputulos ylittääkin odotukset. Need for Speed Underground 2:ta kohtaan nuo odotukset ovat puolestaan tähtitieteellisen korkeat. Samalla tavalla kuin Halo 2:n tapauksessa, lisää samaa ei ole huono asia, ja sitä NFSU2 pääasiassa tarjoaa.\nIkuisen yön kaupunki\nTekijäryhmän mukaan jatko-osan eniten kaivattu ominaisuus oli vapaa kaupunkiympäristö, jossa voi osallistua kisoihin, kun siltä tuntuu. Huutoon on vastattu fiktiivisellä Bayview-kaupungilla, jossa voi ajella vapaasti. Pelaaminen tapahtuu edelleen yöllä. Vaihtelua tuovat tehokeinot, kuten sade ja erilaiset valaistustavat, ovat heikosti toteutettuja. Vaihtelua on kuitenkin kyetty lisäämään, sillä kisaympäristöt ovat aiempaa monipuolisempia.\nBayview on valtava metropoli, johon on pakattu tiivistetyssä muodossa ”siistejä” elementtejä oikeista kaupungeista. Kaupungin ydin muistuttaa eniten NFSU:n ympäristöjä, mutta naapurustoihin kuuluvat myös Las Vegasin neonloistoa lainaava hotelli- ja kasinoalue, vuorenrinteille rakentunut San Franciscon tapainen tieverkosto, Bevery Hillsin kaltainen asuinalue ja lentokentän ympärille rakentunut teollisuusalue. Pelin alussa Bayview ei ole kokonaisuudessaan auki, mutta tiesulut katoavat sitä mukaa, kun läpäisee asetettuja vaatimuksia.\nBayview ei kuitenkaan tunnu yhtä elävältä kuin esimerkiksi aitoihin kaupunkeihin perustuvat Midnight Clubin ympäristöt, jotka aitoudestaan huolimatta sisältävät paljon pelinautintoa palvelevia arkkitehtuurisia ratkaisuja, kuten hyppyreitä ja epämääräisiä oikoreittejä. Tällaiset ominaisuudet olisivat elävöittäneet Bayview’ta.\nModerni teknologia pitää tiellä\nKaupungin tieverkostolla liikkumista helpottavat GPS-järjestelmä ja kartta. Jälkimmäisestä näkee avoimet kilpailut sekä erilaiset auton muokkaamiseen liittyvät autosalongit. Kartasta voi valita paikan, jonne haluaa ajaa, minkä jälkeen nuoli osoittaa älykkäästi oikean reitin huolimatta moottoriteiden ja risteyksien aiheuttamista ongelmista. Ilman GPS:n apua navigointi olisi huomattavasti turhauttavampaa.\nUusia kilpailutyyppejä on muutama, joskaan ne eivät eroa tarpeeksi toisistaan. Niinpä ajaminen alkaa välillä puuduttamaan. Lennosta käynnistettävät Outrun-kisat ovat paras lisä. Kadulla ajavan kilpailijan (kartasta näkee, mitkä autot voi haastaa) voi haastaa heti käynnistyvään kisaan, jonka voittaja on se, joka onnistuu saavuttamaan 300 metrin etumatkan. Kisat ovat hieman epätasapainossa, sillä esimerkiksi Drag-kisat ovat todella vaikeita, kun taas Drift-kisojen voittaminen on lastenleikkiä.\nTekoälyä on viety parempaan suuntaan, mutta kilpailijat rankaisevat edelleen armotta pelaajan tehdessä virheen. Yksikin kolarointi voi viedä täysin hallinnassa olleen kisan voiton, koska kilpakumppaneita on lähes mahdoton jättää jälkeensä.\nPirssi koriaan kuntoon ja radalle\nAutotalliin pääsee suoraan valikosta, mutta muihin paikkoihin, kuten moottoreita, grafiikkaa ja lisälaitteita myyviin salonkeihin, täytyy ajaa. Bayview’ssä on useita piilotettuja kauppoja, joista voi ostaa perusvalikoimaa parempia osia. Kaupungin tutkiminen piilotettujen liikkeiden toivossa tekee kilpailujen välissä vietetystä ajasta mielenkiintoisemman.\nUusia ominaisuuksia ja kisoja aukeaa tasaisessa tahdissa, eikä pelaajalle tuputeta missään vaiheessa liikaa vaihtoehtoja, vaan tarjonta sekä vaihtoehdot kasvavat sopivasti. Mahdollisuutta autojen virittämiseen toivottiin myös, ja niinpä siihenkin on nyt mahdollisuus. Menestyksen kannalta se ei kuitenkaan ole pakollista. Jokaiseen kisatyyppiin voi tehdä myös tietyt säädöt, joita kokeillaan koeradalla ja simulaatio-olosuhteissa ennen kisaan lähtöä.\nNFSU2 on hiomattomuudestaan huolimatta erittäin viihdyttävä kokemus. Autonsa muovaaminen perusmallista supernäyttäväksi teiden paholaiseksi on yhtä hauskaa ja kummallisen koukuttavaa kuin ennenkin. Kisoja jaksaa tahkota uusien osien ja parempien autojen toivossa. Kaikki kilpailutyypit ovat lisäksi pelattavissa myös verkossa Xboxilla, pc:llä ja PS2:lla. Näyttävän Burnout 3:n jälkeen Need for Speed Undergroundin toteutus ei kuitenkaan enää vakuuta samalla tavalla kuin aikaisemmin.\nTestattu: PlayStation 2 ja Xbox\nPelaajia: 1-2, 2-8 (verkossa)


Lenovo aikoo laajentua voimakkaasti puhelimiin ja taulutietokoneisiin - Hardware.fi\nHardware.fi > Uutiset > Lenovo aikoo laajentua voimakkaasti puhelimiin ja taulutietokoneisiin\nKirjoittaja Manu Pitkänen, 3. syyskuuta, 2012 19:37 03.09.2012 19:37\nAikoinaan IBM:n tietokonebisneksen ostanut kiinalainen Lenovo on maailman toisiksi suurin PC-valmistaja, mutta se on jäänyt varsin pieneksi toimijaksi globaaleilla mobiilimarkkinoilla. Tämän seikan yhtiö aikoo vastaisuudessa muuttaa.\nYhtiön johdossa ymmärretään mihin ala on kehittymässä, minkä takia siellä ollaan myös valmiita tekemään rohkeita linjauksia oman aseman varmistamiseksi. Lenovon mukaan se on valmis ostamaan minkä tahansa sen strategian toteuttamisen kannalta mielenkiintoisen yhtiön.\nPC-markkinat kasvavat hitaasti. Samaan aikaan tablet-tietokoneisiin ja älypuhelimiin panostaneet yhtiöt kasvavat nopeasti. Lenovolle onkin luontevaa hakea uutta vauhtia näistä nopeasti kasvavista aloista. Kokemusta Lenovolla on älypuhelimista jo 2,5 vuoden verran (Kiinassa) ja tablet-puolellakin on ollut jo liikehdintää. Kiinassa Lenovo onkin jo suurempi puhelinvalmistaja kuin Apple.\nYhtiön mukaan se ei aio toimia kuten Apple, joka on toistaiseksi tukeutunut yksinkertaiseen tuoteportfolioon. Lenovo aikoo esitellä puhelimia useisiin eri hintakategorioihin.\nAiemmin kesällä liikkui huhuja, joiden mukaan Lenovo aikoisi ostaa matkapuhelinyhtiö Nokian.\nälypuhelin Lenovo tabletit\nEdellinen: Samsung esitteli kannettavaa 2560x1440-resoluutiolla\nSeuraava: Ensimmäinen Nvidia GeForce GTX 660 -artikkeli julki


kesä arkistot - Page 2 of 6 - Health's Kitchen\nOlen aina onnistunut kesäisin siivoamaan ruokavaliotani. Vaikka ei siis puhuta aina välttämättä dieetistä tai laihduttamisesta, vaan enemmänkin puhtaasti syömisestä. Kesällä saa tuoreita suomalaisia raaka-aineita hurumykket. Herneitä, marjoja, kasviksia, perunaa jne.\nKesällä helposti tulee myös tissuseltua ja syötyä makkaraa, mutta mitä jos tänä kesänä tekisitkin toisin?\nKesässä on myös se hyvä puoli, että lämpimät ilman vähentävät ruokahalua. Olettaen, että tämä kesä tulee olemaan lämmin, hehe. Kunhan vain muistaa juoda tarpeeksi ja saada tarvittavan määrän suoloja. Varsinki paljon liikkuvien tulee erityisesti kiinnittää nesteytykseen huomiota.\nKesällä myös liikkuminen on helpompaa ja täten monipuolisempaa: voit pyöräillä, rullaluistella, uida ja mennä lenkkeillä. Liikunta ei automaattisesti tarkoita kuntosalia ja ”sisätiloissa mätänemistä”. Kesän ajaksi voi vähentää esimerkiksi kuntosalikertojen määrää ja suhteessa lisätä muun liikunnan määrää. Monipuolisuus ja vaihtelu on pelkästään hyvä asia. Ihmiset turhan usein vähättelevät muun liikunnan merkitystä. Itse painottaisin liikunnan mielekkyyttä. Jos kesällä on ihan tuskaa mennä salille, mutta haluaisit olla paljon ulkona ja hoitaa pihaa, niin anna palaa. Pääasia on, että kulutusta tulee suhteessa nautittuun ruokaan. Eli kesällä ei kannata lopettaa liikuntaa ihan seinään ja samassa alkaa ahtamaan grillimakkaroita ja siideriä kaksin käsin napaan. Mielestäni kesällä voi liikunnan suhteen soveltaa ja samalla nauttia kaikista ihanista tuoreista kesän antimista lautasellaan.\nMikä on teidän lemppari tapa liikkua kesällä? Entäpä ihan ehdoton kesäherkku?\nAvainsanat: dieetti kesä kesäherkut kuntosali laihtuminen liikunta monipuolisuus ruoka\nEn voi kieltää, olen aika pirun innoissani jo nyt suunnittelemassa häitämme. Häät olisi tarkoitus pitää kahden vuoden päästä eli kesällä 2017. Osa kauhistelee sitä, että miten nyt voi jo stressata asioista. Noh, mitä olen tässä huomannut, niin ihan oikeasti tosi monet juhlapaikat on jo varattu. Ja kyllähän sellainen saa stressata.\nItse haluan, että häistämme tulee rennot ja mukavat ja yksi tärkein juttu on se, että niistä tulee meidän näköisemme. Pieni stressi ja paine on mielestäni siis ihan ok. Varsinkin kun on kyse näistä isoimmista elementeistä, kuten hääpaikasta. Haluan, että paikka on mahdollisimman täydellinen, että ei tarvitse sitten jälkeenpäin katua ja harmitella. Tiedän, että naimisiinmenon pääpointti ei itse hääjuhlat, mutta haluan silti järjestää kivat häät. Tuntuu olevan aika mielipiteitä herättävä aihe! 😀 Osa toppuuttelee heti ja osa ihmettelee stressiä. Sitten osa on taas ihanasti mukana suunnittelemassa. 😀\nMutta kun kriteereitä juhlapaikalle on muutama, niin tuo juhlapaikan etsiminen on oikeasti aika haastavaa. Ja en ole siis missään nimessä suunnittelemassa mitään sadantuhannen euron häitä – päinvastoin. Sitä enemmän se tuo stressiä mitä pienemmällä budjetilla haluaa päästä ja silti järjestää mieleisensä häät. Ja kriteerit juhlapaikalle ovat mm. että saisi tuodat omat juomat sekä ottaa pitopalvelun mistä haluaa. Ihan perussettiä, mutta hääpaikkoja karsiutuu heti todella paljon pois. Yhden paikan olen jo käynyt katsomassa ja toisen menen nyt tiistaina katsomaan. Ja nyt jo stressaa kun tähän toiseen paikkaankin on kesälle 2017 vain yksi viikonloppu vapaana, vaikka kyseessä ei ole edes mikään supersuosittu paikka. Eli tulevat morsiammet ja sulhot, olkaa oikeasti ajoissa liikenteessä. Toki peruutuksia tulee aina, mutta jos mielessä on jokin todella mieleinen paikka, kannattaa olla mieluummin vaikka liian ajoissa liikenteessä. Nyt jo itse jännitän kirkkoa, kun se saa varata vasta kesällä 2016. Tietty kellonaika on mielessä ja ilmeisesti on aika säkää, että saa mieleisestä kirkosta mieleisen päivän ja kellonajan. Kääk! Ei sovi meikäläisen hermoille! 😀 Sitten pitäisi vielä kiva pappi keksiä jostain.. ja sitten puku, pitopalvelu, maskeeraaja, kampaaja, koristeet……….. apuuuva!! 😀 Jos toiset morsiot onnistuu suorittamaan tämän homman ilman stressiä, niin hattua nostan. Itse nyt satun tälläisissä asioissa olemaan perfektionisti ja aikamoinen stressi-erkki. 😀\nOlen ajattellut, että kerran vain menen naimisiin, joten tehdään niistä yksistä häistä sitten pirun hyvät! Ja itselleni tärkeimmät asiat ovat, että vierailla on kivaa ja ruoka on hyvää. Kaikki muu on sitten toisarvoista. Pukuja en ala katsomaan liian aikaisin, koska haluan ensin olla edes suurinpiirtein siinä kuosissa, kun tulen häissä olemaan. Eli siihen nyt nyt sellainen -10kg matkaa, joten vielä on aika turhaa mennä sovittelemaan kolttuja. Hääkuvat ovat kuitenkin ikuisia ja en halua, että joudun hääkuvissa kauhistelemaan alleja tai kaulamakkaroita. 😀\nHäiden jälkeen voinkin sitten lopettaa bodauksen, leikata mammatukan ja lihoa. 😀\nHei, saa ehdottaa Pirkanmaan alueelta hyviä pappeja, pitopalveluita jne! Kaikkea vaan mitä tulee mieleen! Juhlapaikkoja toki saa myös ehdottaa, mutta niissä olen tosi nirso, koska olen niin tarkka siinä kohtaa niin monesta asiasta. Mutta jos nyt joku oikein helmi on, niin ideaa kehiin. Myös häämekko liikkeitä ja nettisivustoja kaivataan! 🙂\nAvainsanat: 2017 Häät kesä morsian


Pidä unelmastasi kiinni - Savon Sanomat\nKolumnit 27.04.2019 03:02\nPidä unelmastasi kiinni\nMoni unelma on kaatunut pelkoon. Ei välttämättä epäonnistumisen pelkoon, vaan pelkoon mitä muut ajattelevat, jos epäonnistun. Näissä on valtava ero. Jos kukaan ei saisi koskaan tietää isoimmasta mokastasi niin kuinka paljon se haittaisi? Oikeasti pelottaa, että jos yritän ja epäonnistun unelmani tavoittelussa, niin joudun arvostelun ja pilkan kohteeksi. Kukapa sitä haluaisi.\nOmasta unelmasta on kuitenkin pidettävä kiinni siitä huolimatta, tai muuten päätyy helposti toteuttamaan muiden unelmia. Toisten mielipiteillä on vaikutusta vain jos niille antaa valtaa. Se ei välttämättä ole helppoa, mutta tätäkin voi treenata. Päätös alkaa aktiivisesti harjoitella omassa voimassa seisomista ja olla välittämättä muiden sanomisista on ehkä vapauttavin päätös minkä voi tehdä.\nTästä hyvänä esimerkkinä pidän viime kesää. Minulla oli vaatimattomasti tavoitteena saada heittää vielä kerran kiekkoa kisoissa ja tuntea jälleen iloa kilpailemisesta. Nämä onnistuivat täydellisesti, enkä peitellyt iloani, vaikka tulokset jäivät parhaan vuoteni tasosta. En välittänyt mitä minusta ajatellaan, tein vain omaa juttuani. Toivon pääseväni samaan fiilikseen tänä kesänä, vaikka huomaan sen olevan vaikeampaa, kun odotukset ovat itsellänikin korkeammat. Vapaus tekemisessä on kuitenkin niin suuri palkinto, että olen sitoutunut harjoittelemaan.\nOlen huomannut, ettei kukaan, joka on kulkenut saman polun, tuomitse, koska hän tietää mitä se vaatii. Hän tietää miten vaikeaa on aloittaa, kaatua, nousta ylös ja yrittää uudestaan ja uudestaan. Arvostelijat ovat usein epävarmoja itsestään ja siitä missä ovat.\nJoskus yliarvioimme kuinka paljon muut oikeasti kiinnittävät huomiota tekemisiimme. Ihmiset yleensä miettivät omia tekemisiään ja sitä, mitä muut ajattelevat heistä. Eli vaikkapa sitä mitä sinä ajattelet hänestä. Kuinka nurinkurista.\nOn kuitenkin äärettömän surullista, että joku saattaa jättää unelmansa sikseen yhden ilkeän kommentin takia, ja vielä vuosikymmenienkin päästä jossitella. Mitä jos olisin ollut rohkeampi ja lähtenyt sydämeni kutsumalla tielle, millaista elämäni olisikaan voinut olla? Surullisemmaksi asian tekee, että ilkeän kommentin sanoja ei luultavasti edes muista koko kohtaamista.\nTarvitsemme toisia ihmisiä, enkä väitä, ettei toisten mielipiteistä kannattaisi välittää ollenkaan, vaan olla tarkkana kenen mielipiteille antaa arvoa. Mieti mistä lähteestä arvostelu tulee. Tuleeko se mentoriltasi tai muulta tärkeältä ihmiseltä, vai tuleeko se ihmiseltä, joka ei tiedä mitä käyt läpi?\nOn harkittava kuinka ottaa vastaan kritiikkiä, joka tulee rakkaudesta. Jos se tulee lähipiiristä, niin en tiedä onko muuta mahdollisuutta kuin käydä usein meille suomalaisille niin vaikea keskustelu, että rakastatko minua valinnoistani huolimatta?\nPidä unelmastasi kiinni, vaikka muut sanoisivat mitä. Kuulin loistavan lausahduksen, jonka kirjoitin post-it lapulle muistuttamaan itseä: ”It’s NOT of your business what other people think of you”. Niinpä, sehän ei oikeastaan edes kuulu minulle.


Kuvalliset askeleet: Uusi lintujen sukupolvi kasvamassa\nUusi lintujen sukupolvi kasvamassa\nSinisorsa naaras keikisteli monella tavalla kuvatessani.\nVai liekö yrittänyt hurmata koiras sorsia jotka\npyörivät sen ympärillä.\nPoikasia ja emoa ei läsnäoloni häirinnyt.\nPieniä on poikaset. Paljon saavat kasvaa\nettä ovat ison emänsä kokoisia.\nAikansa keikisteltyään se pisti päänsä siiven alle\nja alkoi nukkumaan.\nKoiras sinisorsat tekivät välillä kosinta yrityksiä naaraan lähettyvillä.\nHuoletonta on koiraiden elämä verrattuna naaraisiin, joiden on\nkasvatettava poikaset ja vielä torjuttava lemmen kipeät koiraat.\nLokit tekivät hyökkäyksiä parvina poikasten kimppuun...\nOlin jo kauenpana, halusin mennä pelastamaan poikasia...\nmutta seuralaiseni sanoi että " et Sinä pysty pelastamaan,\nluonnossa on omat lakinsa."\nRuohikko alkaa olla kuivaa, vieressä olisi kyllä vettä jolla kastella. :)\nPuhelimen panoraama sovelluksella kuvasin. Ei ihan 100%:sti osunut kuvat kohdalleen.\nKuvassa on viisi normaali kuvaa peräkkäin. Sovellus yhdistää kuvatessa\nkuvat yhdeksi panoraamaksi.\nNäkee että tänä keväänä on hyvät oltavat sään ja\nravinnon/ötököiden suhteen, linnuilla on poikasia paljon.\nToissa päivänä lokin poikaset hyppäsivät maahan pihapuun pesästä.\nNe oleilevat pihamme lasten leikkipaikalla.\nAikuiset lokit ovat valppaina pihalla.\nHeti kun joku talon asukas avaa oven ja menee pihalle,\nniin ne hyökkäävät. Lokkien huuto vihloo korvissa.\nNytkin kuuluu tänne tietokone huoneeseen.\nNäkyvät kyllä tottuvan jos vähän aikaa on pihalla,\nkun asetuin yhteen kohti, niin hyökkäys loppui.\nLähettänyt Liplatus klo 17.21.00\nTunnisteet: bird, Finnish nature, järvimaisema, kesä, lintu, luonto, maisema, makrotex, summer\nsini 24. toukokuuta 2016 klo 17.35\nLuonnon luonnollisia vastakohtia!\nLiplatus 24. toukokuuta 2016 klo 18.37\nLumikallion Outi 24. toukokuuta 2016 klo 17.41\nHienot kuvat. Luonnon draamaa on välillä niin raastavaa seurata. Meillä on tässä linnut nokkineet kuoliaaksi pari rusakon poikasta, ei auta vaikka kuinka on yrittänyt hätyyttää linnut pois. :(\nLiplatus 24. toukokuuta 2016 klo 18.39\nEi sitä ehti estämään näitä luonnon draketioida.\nNiinhän se on että on saalistajia ja saaliita, ruokaa pitää eläinten saada.\nPahalta se tuntuu, kun sattuu näkemään.\nKiitos Lumikallion Outi!\nriitta k 24. toukokuuta 2016 klo 17.46\nIhanat poikaset! Meillä oli mökillä pieni luoto, jolle vei kapea polku. Luodolla oli lokinpesä. Meidän koira keksi lähestyä pesää ja lokki syöksähdellen ajamaan koiraa pois. Koira juoksi tuhatta ja sataa maihin lokki perässä. Tätä leikkiä jatkoivat tuntikausia. Pelkäsin että lokki osuu koiraan, vaan se ehti aina alta pois.\nLiplatus 24. toukokuuta 2016 klo 18.41\nLokki on agressiivinen ja rohkea lintu.\nEipä siinä koirakaan mitään voi kun iskee ilmasta käsin nopeasti.\nRick Forrestal 24. toukokuuta 2016 klo 18.16\nñOCO Le bOLO 24. toukokuuta 2016 klo 18.31\nBeautiful series of photographs. They are very tender.\nIt turned out very well the great panorama of five shots.\nMy post #724... walking to Santiago. They are pilgrims, like me tomorrow.\nLiplatus 24. toukokuuta 2016 klo 18.36\nWith your phone you when I described the panorama, so weak quality is reflected in the original size. Smaller size will work better.\nFrancisco Manuel Carrajola Oliveira 24. toukokuuta 2016 klo 18.35\nExcelente trabalho e belas fotografias, gostei.\nLiplatus 24. toukokuuta 2016 klo 18.42\nSusuPetal 24. toukokuuta 2016 klo 18.43\nTuntuu todellakin, että lintujaon tänä keväänä ollut tavallista enemmän! Tai ehkä sitä on vaan tottunut talven hiljaisuuteen, nyt on hiljaisuus kaukana :D\nLiplatus 24. toukokuuta 2016 klo 18.49\nÄäntä todellakin riittää, kaunis sirkuttajien kerho on ulkona. :)\nNiin ja kirkunaa.\nTällä alueella ei viime kesänä näyttänyt pesinnät onnistuvan. Linnut katosivat jo kesäkuun paikkeilla kylmän sään takia, ötököitä ei ollut ruoaksi asti.\nSirpa 24. toukokuuta 2016 klo 18.58\nOn ne suloisia nuo pienet karvapallot!\nMinä kuuntelen paraikaa mustarastaan laulelua, se jaksaa laulella aamusta iltamyöhään.\nHienot kuvat ja hienohan tuo panoraamakin on!\nLiplatus 25. toukokuuta 2016 klo 10.13\nMustarastaan laulu on niin kaunista ettei sen kuuntelemiseen väsy.\nBeagle Tibi 24. toukokuuta 2016 klo 19.04\nolet paljon teidän suurta kuvia .\nBeagle Tibi, kiitos!\nmatti juhani niilola 24. toukokuuta 2016 klo 19.43\nMoi. Tosi upeita kuvia. Sorsa juttu oli todella hyvä. Siellä riittää säpinää poikasten kanssa. Täällä ei poikasia ole vielä pahemmin näkynyt. Lokit ovat tosi hurjia puolustamaan poikasia.\nLiplatus 25. toukokuuta 2016 klo 10.17\nNyt on vilkasta lintujen elämässä, vilskettä ja ääntä.\nSyksymmästä tuntuu oudolta hiljaisuus kun linnut muuttavat.\nTeillä on vielä edessä tämä eloisa aika.\naimarii 24. toukokuuta 2016 klo 20.16\nSorsaemo on todellinen linssilude. Mainiot kuvat.\nLokkejä täällä näen joskus, kun olen kalastamassa. Silloin tulevat kärkkymään. Lintuj aei kovin paljon pihapiirissä ole, ovat lähteneet metsiin pesimään.\nPunatulkut viimeisimpiä. Tänään seurasin urostulkkua, joka oli varmasti sairas, kun antoi minun tulla noin metrin päähän. Se vain söi.\nLiplatus 25. toukokuuta 2016 klo 13.08\nLokit ovat valppaita huomaamaan mahdolliset ruokailu tilanteetkin.\nJoskus näitä liian kesyjä lintuja osuu kohdalle.\nAikoinaan oli koppelo joka oli niin sekaisin, että tuli pihaan ja päästi ihan lähelleen.\nHuushollin ovi oli auki, niin sisälle oli tulossa.\nPárekin Palvelijatar 24. toukokuuta 2016 klo 20.30\nLinnunpojilla pitää olla valppaat suojelusenkelit, että säästyvät vihollisten hyökkäyksiltä. Luonnossa on kovat lait, eikä ihminen niihin oikein voi sekaantua, vaikka kuinka hyvää tarkoittaisi.\nHienosti taas vangitsit tilanteet kamerallasi!\nLiplatus 25. toukokuuta 2016 klo 10.26\nAnkaraa on eläinten elo.\nPari päivää sitten lokki hätyytteli pihassa olevaa oravaa. Siihen tuli puututtua,\nikkunaan naputtamalla lokki lensi kauemmas. Toivottavasti ei tämän kesän aikana pihan seutu oravamme katoa parempiin suihin.\nKiitos Pa´rekin Palvelijatar!\nFernando Álvarez Díaz 24. toukokuuta 2016 klo 20.43\nUn reportaje estupendo, desde los patos al zorzal y esa buena panorámica.\nLiplatus 25. toukokuuta 2016 klo 10.30\nBill 24. toukokuuta 2016 klo 20.47\nLinda 24. toukokuuta 2016 klo 21.16\nLiplatus 25. toukokuuta 2016 klo 10.31\nPieni Lintu 24. toukokuuta 2016 klo 21.22\nOi että mikä ihana postaus!!! Onneksi monissa lintuperheissä isit auttaa ruokkimisessa ja suojelemisessa. <3\nLiplatus 25. toukokuuta 2016 klo 10.32\nOnneksi! Kyllä siinä on työtä liikaa yhdelle isossa poikueessa.\nKiitos Pieni Lintu haasteesta!\nKatinka 24. toukokuuta 2016 klo 21.26\nIhania kuvia ja suloisia poikasia. Olivatpa lokinpojatkin aikaisin jo liikkeellä =).\nLiplatus 25. toukokuuta 2016 klo 10.35\nNiin on. Hämmästytti kun pihamaalle tupsahti nyt jo poikaset. :)\nOllut suotuisa kevät.\npappilanmummo 24. toukokuuta 2016 klo 21.41\nLintujen elämää on mukava seurailla\nLiplatus 25. toukokuuta 2016 klo 10.36\nPaljon antavat iloa.\nTomás 24. toukokuuta 2016 klo 22.01\nMayo suele ser el mes en que las aves tienen sus retoños. Un dicho de la cultura popular así nos lo dice en mi tierra,no le reproduzco ya que no le recuerdo con exactitud.\nLiplatus 25. toukokuuta 2016 klo 10.39\nPor lo que es. Un buen tiempo, se sirve comida.\nEsther Helmiä 25. toukokuuta 2016 klo 8.05\nIhania kuvia ja poikasia on ilo seurata ovat niin hellyyttäviä.\nLiplatus 25. toukokuuta 2016 klo 10.40\nHellyttäviä seurattavia. Joutuin ne kasvavat ja nousevat siivilleen.\nKristiina 25. toukokuuta 2016 klo 8.11\nVoi miten söpöjä poikasia olet saanut kuviisi. Ihania otoksia.\nLiplatus 25. toukokuuta 2016 klo 10.41\ngeistige_Schritte 25. toukokuuta 2016 klo 9.44\noooo very nice picture!!!!!!\ngeistige_Schritte, thank you!\nTuula / Tuula's life 25. toukokuuta 2016 klo 11.44\nIhastuttavat kuvat! Oi, pääsit noin lähelle sorsia. Suloisia pikkuisia ja keikistelevä äiti :)\nLinnut ovat niin ihania. Meillä saarimökillä katselin myös kauhuissani, kun haahkaemo vei poikuettaan toiselle saarelle. Lokki hyökkäsi kimppuun ja nappasi yhden pikkuruisen poikasen. Ihan sydämestä sattui. Mutta niinkuin tuossa kirjoitit se on luonnon laki.\nKiva kun olen löytänyt blogisi haasteitten kautta. Lukijaksi jään. Minullakin silloin tällöin esiintyy lintuja blogissani. Tervetuloa katsomaan.\nLiplatus 25. toukokuuta 2016 klo 13.18\nKyllä se tunteita liikuttaa kun sattuu näkemään saalistuksen, vaikka ymmärtääkin luonnon lait.\nMukava kun löysit blogiini, tervetuloa! Kiitos, tulen katsomaan blogiisi.\nBloggaamiseni pyörii haasteiden ympärillä. Tykkään etsiä kuvallisia vastauksia haasteisiin.\nKiitos Tuula / Tuula's life!\n© Piedade Araújo Sol 25. toukokuuta 2016 klo 18.19\nbeautiful work in photography\nI enjoyed all\nLiplatus 27. toukokuuta 2016 klo 14.51\n© Piedade Araújo Sol, thank you!\nLuis 26. toukokuuta 2016 klo 0.05\nMagníficas fotos de familia. La panorámica impresionante.\nReltiH 26. toukokuuta 2016 klo 4.11\nRECIENTEMENTE EN EL PATIO DE LA CASA DE MI MAMÁ, NACIERON 8 CRÍOS DE PATOS. SON MUY BONITOS.\nLiplatus 27. toukokuuta 2016 klo 14.53\nseita 26. toukokuuta 2016 klo 7.06\nSuloisia lintuvauvoja. Tuo yläbanneri jaksaa hymyilyttää joka kerta.\nLiplatus 27. toukokuuta 2016 klo 14.54\nPönäkkänä tärkeän näköisenä räksä siinä poseeraa. :)\norvokki 26. toukokuuta 2016 klo 13.53\nTosi kiva kuvasarja.\nIhana (uusi?) banneri sinulla.\nLiplatus 27. toukokuuta 2016 klo 15.01\nSuunnilleen viikon päivät on kuvaamisesta.\nTuolloin oli osa räksöistä lyhyen matkan lentäjiä. Osalla ei onnistunut lento ollenkaan, niin kuin tällä kuvan poikasella.\nPihassa olisi nyt mukavaa kuvattavaa, kun lokin poikaset siellä vipeltää.\nPitäisi vaan rohjeta mennä aukealle pihalle, vaikka aikuiset lokit hyökkäävät.\nRauhoittuu ne kyllä, kun huomaavat ettei ihminen mene lähelle poikasia.\nNykyinen maisema putki vaan on 45- 200, että ihan kaukaa ei kuvaus onnistu.\nmarjukka 26. toukokuuta 2016 klo 21.45\nLuontokappaleiden elämää on kiva seurata, juuri tuota kaikenlöaista keikistelyä ja kosintarituaaleja. Hieno kuvasarja ja hienosti tuo panoraamakin oli onnistunut.\nLiplatus 27. toukokuuta 2016 klo 15.05\nIlmeikästä seurattavaa ovat. Kaikkea keikistelyä ei ymmärrä, mitä tarkoittaakaan.\nBlogiin kelvollinen panoraama.\nDanielle v/d Horst 26. toukokuuta 2016 klo 22.54\nEen prachtige serie van het voorjaar Lieve groetjes Danielle\nLiplatus 27. toukokuuta 2016 klo 15.06\nDanielle v/d Horst, heel hartelijk bedankt!\nHarakka 28. toukokuuta 2016 klo 23.15\nNiin ihku ihanat kuvat täällä taas!\nJa niin pörröisiä ja pehmoisen näköisiä noi linnunpojat ovat..niitä voisi vaikka suukotella, jos käteensä saisi ottaa!\nHienot vastakohdat..niitä on montakin, pienet ja isot..pehmoiset ja ei pehmoiset, hi..\nKiitos hienoista kuvista, oli ilo katsella!\nLiplatus 29. toukokuuta 2016 klo 11.35\nSuloisia untuva palloja ovat. Samat on ollut ajatukset, että kiva olisi kädessä pitää.\nRaijaAnnikki 29. toukokuuta 2016 klo 20.54\nKaunista ,ihmeelistä ,elämän vastakohtaa.Kiva olisi kämmenelle ottaa..mutta enpä taitaisi kuitenkaan.Kaunis mielikuva silti.\nLiplatus 31. toukokuuta 2016 klo 9.31\nEi oteta käteen, mielikuvin vaan pidetään kämmenellä.\nIldefonso Robledo 31. toukokuuta 2016 klo 9.03\nMuy bellas imagenes, plenas de ternura y simpatia\nLiplatus 31. toukokuuta 2016 klo 9.32


Sosiaaliepidemiologia – Wikipedia\nSosiaaliepidemiologia on tieteenala, joka tutkii sitä, miten aineelliset ja sosiaaliset olosuhteet vaikuttavat terveyteen ja sairauteen. Yhteiskuntien sosiaalisen ja taloudellisen järjestyksen yhteyttä terveyteen ja sairauteen tarkastellaan niin maiden sisällä kuin maiden välilläkin. Sosiaaliepidemiologia sijoittuu siis lääke- ja yhteiskuntatieteiden välimaastoon. Epidemiologiassa tutkitaan terveyden ja sairauksien jakautumista väestössä ja tähän vaikuttavia tekijöitä. Sosiaaliepidemiologian on katsottu olevan epidemiologian alahaara, joka keskittyy nimenomaan sosiaalisten tekijöiden vaikutuksiin. Tutkimuksissa on tarkasteltu terveyden ja sairauden vaihtelua muiden muassa sukupuolen, iän, sosioekonomisen aseman, työllisyyden, alueiden, sekä psyykkisten ominaisuuksien mukaan.\nSosiaaliepidemiologian profiloituu siis lääketieteen alahaaraksi mutta yhteiskunta- ja käyttäytymistieteelliset kytkennät ovat ilmeisiä. Sosiaaliepidemiologiset kysymyksenasettelut nousevat usein sosiologisesta tai psykologisesta tutkimuksesta. Voidaan esimerkiksi selvittää miten yhteiskuntaluokka tai asuinalue vaikuttavat terveyteen tai sairauden riskiin. Vastaavasti voidaan olla kiinnostuneita siitä, miten tietyt psyykkiset ominaisuudet ovat yhteydessä terveyteen tai sairauteen. Tällaisia voivat olla vaikkapa persoonallisuus tai älykkyys.\nEsimerkkinä ensimmäisestä suuntauksesta voidaan mainita Rahkosen, Lahelman ja Huuhkan tutkimus vuodelta 1997, jossa he tarkastelivat suuren kyselyaineiston avulla lapsuudenajan olosuhteiden sekä vanhempien koulutuksen oman koulutuksen yhteyttä terveyteen aikuisiässä. Taloudelliset ongelmat lapsuudessa sekä vastaajan koulutus olivat tulosten mukaan yhteydessä aikuisiän terveydentilaan, jota mitattiin pitkäaikaissairaudella ja huonolla koetulla terveydellä. Psykologisemmasta suuntauksesta voidaan mainita esimerkkinä Elovainion ja kumppaneiden tutkimus, jossa selvitettiin vihamielisyyden (kyyniset ja luottamattomat asenteet) yhteyttä sydäntaudin riskitekijöihin. Tutkijat löysivät yhteyden vihamielisyyden ja metabolisen oireyhtymän sekä systeemisen tulehdustilan väliltä naisilla.\nSosiaaliepidemiologisessa tutkimuksessa hyödynnetään tyypillisesti isoja kysely- ja seuranta-aineistoja. Usein seuranta-aineistot perustuvat kyselyiden lisäksi luotettaviin rekisteritietoihin. Laajat aineistot mahdollistavat monenlaiset tilastolliset analyysit. Lisäksi seuranta-aineistoilla voidaan selvittää esimerkiksi lapsuuden riskitekijöiden yhteyttä aikuisuuden terveyteen tai sairastumisriskiin. Laajojen seuranta-aineistojen saatavuus tutkijoille on tuottanut yhä enemmän tietoa elinkaaren mukaisista kehityskuluista. Elinkaarinäkökulman hengessä on havaittu esimerkiksi, että jo raskausajan olosuhteet voivat olla yhteydessä esimerkiksi sydäntaudin riskiin aikuisiässä. Tutkijat huomioivat nykyään entistä enemmän tällaisia pitkän aikavälin vaikutuksia.\n↑ Laaksonen, M. and Silventoinen, K., 2011. Mitä on sosiaaliepidemiologia. Kirjassa Sosiaaliepidemiologia. Väestön terveyserot ja terveyteen vaikuttavat sosiaaliset tekijät. Teoksessa: Sosiaaliepidemiologia, toim. M. Laaksonen , K. Silventoinen . Helsinki: Gaudeamus. Sivu 11.\n↑ Laaksonen, M. and Silventoinen, K., 2011. Mitä on sosiaaliepidemiologia. Kirjassa Sosiaaliepidemiologia. Väestön terveyserot ja terveyteen vaikuttavat sosiaaliset tekijät. Teoksessa: Sosiaaliepidemiologia, toim. M. Laaksonen , K. Silventoinen . Helsinki: Gaudeamus. Sivu 15.\n↑ Rahkonen, O., Lahelma, E., & Huuhka, M. 1997. Past or present? Childhood living conditions and current socioeconomic status as determinants of adult health. Social science & medicine, 44(3), 327-336.\n↑ Elovainio, Marko, Päivi Merjonen, Laura Pulkki-R\_a aback, Mika Kivimäki, Markus Jokela, Noora Mattson, Tuomas Koskinen, Jorma SA Viikari, Olli T. Raitakari, ja Liisa Keltikangas-Järvinen. 2011. ”Hostility, metabolic syndrome, inflammation and cardiac control in young adults: The Young Finns Study”. Biological psychology 87 (2): 234–240.\n↑ Eriksson, Johan. 2011. ”Ohjelmoituuko aikuisiän terveys jo sikiökaudella”. Teoksessa Laaksonen, M. & Silventoinen, K.(toim.) Sosiaaliepidemiologia. Väestön terveyserot ja terveyteen vaikuttavat sosiaaliset tekijät. Helsinki: Gaudeamus, 213–243.\nNoudettu kohteesta ”https://fi.wikipedia.org/w/index.php?title=Sosiaaliepidemiologia&oldid=18159740”\nSivua on viimeksi muutettu 18. toukokuuta 2019 kello 22.11.


Aviopuolisoiden keskinäinen testamentti | farmit.net – maa- ja metsätalousammattilaisen internet-palvelu.\nStay EtusivuTalousFarmit uutisetRaaka-aineiden hinnatViljamarkkinatKotieläinmarkkinatViljamarkkinatKorotValuutatInvestoinnitLakiasiatPankkipalvelutSukupolvenvaihdosVakuuttaminenRiskienhallintaMaatilojen lämmityspolttoaineet ja peltoenergiasopimuksetMaatilatalouden energian käyttöHaja-asutusalueiden jätevesien puhdistusLakiasiatArtikkelitKHO:n ratkaisujaMaanvuokraArtikkelitAvio-oikeus ja avioehtosopimusAvio-omistamisen koukerotAvioehto selkeyttää omistustaAviopuolisoiden keskinäinen testamenttiJatkajalle verokevennysMaa- ja metsätilana toimineen kuolinpesän jakaminenMaanvuokrasta sopiminenMaatilan kauppakirjaMaatilan yhtiöittäminenMela-turvasta kysyttyäOmaisuuden järkevä siirto lapsillePerukirja on kuolinpesälle tärkeä asiakirjaYritys- ja pääomaveron uudistusAviopuolisoiden keskinäinen testamentti\nlisää Aviopuolisoiden keskinäinen testamentti Testamentin tekeminen ei ehkä ole niitä ensimmäisiä asioita, joka tilanpidosta vastaavan isäntäparin mieleen juolahtaa. Kuitenkin aviopuolisoiden välinen keskinäinen testamentti puolustaa paikkaansa yhtenä tekijänä tilan riskien hallinnassa ja tulevaisuuden suunnittelussa.\n"Maatilalla on ainakin kaksi selkeätä tilannetta, jolloin puolisoiden välisellä keskinäisellä testamentilla on käyttöä", selvittää Koillis-Savon Osuuspankin toimitusjohtaja Asko Imppola.\n"Silloin kun puolisoilla on alaikäisiä lapsia voi tilan hoito muodostua hyvinkin hankalaksi toisen puolison poismenon johdosta. Tilan omistajana on tällöin kuolinpesä, jossa osakkaina ovat puoliso ja alaikäiset lapset. Tällöin asioihin vaikuttavat holhouslain mukaiset velvoitteet ja viranomaisvalvonta."\nToimitusjohtaja Imppolan mukaan testamenttia kannattaa harkita myös silloin, kun varttunet viljelijät suunnittelevat omaisuuden siirtoa seuraavalle sukupolvelle. Oikealla suunnittelulla voidaan saavuttaa huomattavia säästöjä perintöverojen määrässä.\n"Muulloinkin on hyvä miettiä miten tilan toimintaa jatketaan, jos toiselle puolisoista sattuu jotakin. Lesken aseman turvaaminen edellyttää useimmiten testamentin tapaista jälkisäädöstä."\nAviopuolison kuoltua leski saa avio-oikeuden perusteella puolet aviopuolisoiden yhteenlasketusta varallisuudesta. Jos hänen omistusosuutensa on pienempi kuin kuolleen puolison omaisuus, saa hän yhteenlasketuista varoista tasinkoa niin paljon, että osuudet ovat yhtä suuret. Tasinko-osuus on verovapaata.\nPuolisot voivat keskinäisellä testamentilla määrätä vapaasti siitä, kenelle puolet kummankin puolison pesästä menee tämän kuoleman jälkeen. Muussa tapauksessa omaisuus menee perimysjärjestyksen mukaan vainajan lapsille tai leskelle, jos rintaperillisiä ei ole.\nHallintaoikeus- ja omistusoikeus\nLesken suojaksi tehtävää testamenttia on kahta perustyyppiä. Hallintaoikeustestamentilla leskelle voidaan antaa suhteellisen laaja elinaikainen käyttöoikeus tilan omaisuuteen, jonka turvin hän voi jatkaa itsenäisesti tilan toimintaa. Hän ei voi kuitenkaan pantata omaisuutta eikä myydä sitä eteenpäin.\nHallintaoikeuden pidätyksestä huolimatta tilan omistus menee normaalin perimysjärjestyksen mukaan kuolleen puolison perillisille.\n"Perintöveron maksaa omistusoikeuden saaja, mutta omaisuuden perintöverotusarvoa pienennetään hallintaoikeuden arvolla", toimitusjohtaja Imppola muistuttaa.\n"Omistusoikeustestamentti antaa sananmukaisesti täyden omistusoikeuden omaisuuteen. Siihen liittyy myös luovutus- ja panttausoikeus, joita hallintaoikeustestamenttiin ei kuulu. Leski maksaa tässä tapauksessa perintöveron."\nRintaperillisillä on aina kuitenkin oikeus ns. lakiosaan eli puoleen heille laskennallisesti tulevasta perintöosasta."\nUseimmiten olisi tietysti hyväksi, jos rintaperilliset eivät lakiosaa vaatisi vielä toisen vanhemman kuoleman jälkeen. Mutta mikäli näin tehdään, voidaan testamentissa määrätä lakiosa maksettavaksi rahana", Imppola sanoo.\nPerusvalinta tehdään siis yleensä hallintaoikeus- ja omistusoikeustestamenttien välillä. "Hallintaoikeustestamenttia puoltavat tilan suurehko nettovarallisuus, koska perintöverotus muuten nousee kaksinkertaiseksi ennen kuin omaisuus on seuraavalla sukupolvella. Hallintaoikeustestamentti hyvä ratkaisu myös silloin, kun rintaperilliset ovat jo täysi-ikäisiä, tilan investoinnit ovat suhteelliset valmiit eikä panttaustarvetta ole", Imppola vertaa.\n"Omistusoikeustestamentti voi olla suositeltava ratkaisu silloin, kun tilalla on alaikäisiä lapsia ja velkojen määrä on suhteellisen suuri eli nettovarallisuus on pieni ja edessä on investointeja ja muita huomattavia hankintoja."\nOn kuitenkin hyvä muistaa, että kuolleen puolison omaisuuteen täyden omistusoikeuden testamentin kautta saanut leski voi vapaasti esimerkiksi myydä tai lahjoittaa omaisuutta. Lesken mahdollisella uudella aviopuolisolla on myös avio-oikeus lesken omaisuuteen, jos avioehtoa ei tehdä.\nAlaikäisillä holhouslain suoja\nMaatilan hoitaminen kuolinpesän nimissä on monesti osoittautunut hyvinkin hankalaksi, jos kuolinpesään kuuluu alaikäisiä lapsia. Lasten suojaksi on säädetty holhouslain mukainen järjestelmä.\nHolhouslain mukaan vajaavaltaisten pesänosakkaiden puolesta pitää saada holhousviranomaisten lupa moniin oikeustoimiin. Näitä ovat muun muassa kiinteistön osto, myynti tai vaihto; maanvuokraus viittä vuotta pidemmäksi ajaksi; omaisuuden panttaaminen tai puun myynti tai maa-ainesten osto, ellei se perustu ennakolta hyväksyttyyn hoitosuunnitelmaan.\n"Lupajärjestelmää on moitittu kömpelöksi ja hitaaksi. Lisäksi sen on väitetty puuttuvan maatilan hoidon kannalta epärelevantteihin asioihin" Imppola huomauttaa.\nTämän vuoksi omistusoikeustestamenttia pidetään monasti suositeltavana, vaikka perintöveron määrä lisääntyy, jos lasketaan mukaan myös seuraavan sukupolven maksama vero. Mutta testamentin turvin leski voi jatkaa tilan toimintaa itsenäisesti.\nHolhouslakia uudistettiin 1990-luvun lopulla, jolloin osa viranomaisvalvonnasta siirrettiin maistraatteihin. Imppola toteaa, että siirron vuoksi soveltamislinjoja on vielä haettu; ovathan asiat niitä käsitteleville uusia\n."Kerrotaan tapauksista, joissa viranomaisilla on ollut vaikeuksia hyväksyä myrskyn tuhokaatoa, koska tuhoja ei oltu kirjattu metsätaloussuunnitelmaan. Niin surkuhupaiselta kuin esimerkki kuulostaakin, on perusteltua uskoa holhousviranomaisten linjan ajan myötä selkiintyvän", uskoo Imppola.\n"Joka tapauksessa holhouslain lupajärjestelmä on säädetty nimenomaan vajaavaltaisen suojaksi. Mutta kuka vanhemmista suojaa haluaisikaan heikentää?"\nHallintaoikeustestamentilla on siis maatilan vaihdantaan ja panttaukseen liittyvät puutteensa. "Niitä voidaan kuitenkin joissakin tapauksissa paikata pienillä apukeinoilla", toimitusjohtaja Imppola huomauttaa. "Tällöin verotuksellisesti kalliimpaan omistusoikeustestamenttiin ei välttämättä ole tarvetta turvautua."\n"Yleensä käytetään hyväksi testamentin tekijän oikeutta määrätä perinnön siitä osasta, joka ylittää rintaperillisten lakiosan. Lakiosahan on puolet perintöosasta. Tämän osan saamiseksi perilliselle voidaan säätää suostumuksia ja aktiivisia velvoitteita, jotka käytännössä merkitsevät tilanpidon kannalta riittävän toimintavapauden turvaamista leskelle."\nImppolan mielestä tämän, vastaisuudessa saatavan suuremman perintöosan ohjaava merkitys on osoittautunut toimivaksi. "Silloinkin, kun rintaperilliset eivät ole oikein suostuvaisia ehtoihin, voidaan testamentissa määrätä leskelle toissijainen omistusoikeus tai oikeus jaon vireillepanoon ja mahdollisuus lakiosien maksamiseen rahana."\nTestamenttimääräykset eivät sellaisenaan muuta hallintaoikeustestamentin muodollista luonnetta. Kuolinpesä on edelleenkin yhteishallinnossa ja useisiin hallintotoimiin, varsinkin omaisuuden myyntiin ja panttaukseen, tarvitaan kaikkien pesän osakkaiden suostumus.\n"Holhouslain lupajärjestelmää ei voida muuksi muuttaa. Sen vuoksi törmätään ainakin jonkinlaiseen lupamenettelyyn, jos hallintaoikeustestamentin määräyksillä aiotaan ylittää perillisten oikeuksia jäämistöön", toimitusjohtaja muistuttaa.\n"Miten tehokkaita tällaiset määräykset ovat viranomaismenettelyssä, lienee suurelta osin testaamatta. Lupaharkinnan pitäisi kuitenkin perustua vajaavaltaisen etuun: jos luvan epääminen johtaa siihen, että holhottava saa omaisuudesta vain lakiosan eikä koko perintöosaa, niin mikä on lupaviranomaisen päätös?\n"Myös omistusoikeustestamenttia on oikeuskäytännössä katsottu voitavan jälkikäteen "korjata" siten, että leski on voinut vedota omistusoikeustestamenttiin vain osittain, toisin sanoen ottanut testamentista vastaan ainoastaan hallintaoikeuden. Tällöin saavutetaan hallintaoikeustestamentin verotukselliset edut, vaikka testamentti olisikin tehty varmuuden vuoksi omistusoikeustestamenttina.\nHallintaoikeus ja metsän hakkuu\nHallintaoikeustestamentin perusteella leski saa oikeuden myös metsän hakkuuseen. Hallintaoikeus käsittää oikeuden omaisuuden tuottoon, joten se tarkoittaa kiistatta suurempaa hakkuuoikeutta kuin pelkkä kotitarvehakkuu.\n"Kuinka suuri hakkuuoikeus on? Hieman epäselvää on, käsittääkö oikeus myös suurempia hakkuita kuin metsän vuotuinen tai hallintoajan mukainen kasvu. Tuoreita oikeustapauksia ei ole ylemmistä oikeusasteista. 1930-luvulta löytyy joitakin KKO:n ennakkotapauksia, joissa hakkuuoikeuteen on suhtauduttu varsin vapaamielisesti", toimitusjohtaja Imppola kertoo.\nOikeuskirjallisuudessa on esitetty näkemys, että vainajan vireille panemalla tai laadituttamalla metsäsuunnitelmalla olisi hakkuoikeutta ohjaava vaikutus. Selvyyden vuoksi olisi perusteltua sisältää testamenttiin hakkuuoikeuden laajuuteen liittyvä tahdon ilmaus.\n"Muodolliselta kannalta tilanne on hieman selvempi: hallintaoikeus antaa leskelle oikeuden hakkusopimuksen solmimiseen. Vakiintuneet puunostajat hyväksyvät käytännössä lesken yksin tekemän sopimuksen, ellei joku muu pesän osakkaista riitauta sopimusta. Tosin tukkiyhtiöissä on monenlaisia lain soveltajia, joten toisenlaisiakin näkemyksiä voi syntyä. Sellaisiin en ole kuitenkaan törmännyt."\nTarkistuksia syytä tehdä\nMikäli edellä kerrotusta syntyy mielikuva, että keskinäisen testamentin tekeminen on vaativa tehtävä, mielikuva on Imppolan mukaan aivan oikea. "Testamentin laatiminen edellyttää aina osapuolten toiveisiin ja tarpeisiin paneutumista. Tämä vaatimus korostuu erityisesti silloin, kun osapuolina on tilaa kehittävä nuorehko viljelijäpariskunta."\n"Keskustellen on osattava ennakoida ja kertoa tehtyjen valintojen seuraukset mahdollisimman kattavasti, ei ainoastaan perintö- ja verokysymysten kannalta. Tarvittaessa on osattava sanoa mikä ei ole mahdollista tai toimivaa ja myöskin perustella se."\nToimitusjohtaja Asko Imppola antaa yhden vihjeen testamentin tekijöille: testamentti kannattaa aika ajoin laittaa ajan tasalle. "Testamentti on tehty aina laatimisajankohdan olosuhteisiin, ja ne saattavat muuttua aikaa myöten. Varsinkin silloin kun testamentti tehdään sen vuoksi, että eloonjäävä puoliso voi vaivatta jatkaa tilanpitoa, on syytä aika ajoin tarkistaa sisällön vastaavan olosuhteita."\nPerintöveron määrä eri luovutustavoilla\nPuolisoiden yhteenlasketun netto-omaisuuden määrä on 600 000 euroa. Puolison kuollessa leski on 62-vuotias. Puolisoilla on kaksi täysi-ikäistä lasta. Leski kuolee yli kahden vuoden kuluttua puolison kuolemasta.\na) Puolisoilla on keskinäinen omistusoikeustestamentti, rintaperilliset eivät vaadi lakiosaa:\nLesken avio-osa, ei perintöverotettavaa\nLesken testamenttiosa, määrätään perintövero\nPerintövero lesken jälkeen\nPerintövero edellisestä, kaksi rintaperillistä\nb) Puolisoilla ei ole testamenttia, noudatetaan lakimääräistä perimysjärjestystä:\nPerillisten perintöosa, kaksi rintaperillistä\nc) Puolisoilla on keskinäinen hallintaoikeustestamentti:\nVähennetään hallintaoikeuden arvo ennen perintöveron määräämistä\nPerintö lesken jälkeen\nArtikkelin asiantuntija Asko Imppola on Koillis-Savon Osuuspankin toimitusjohtaja


Otteita kurssista Four Foundations for the Mahamudra Course, Kagyu Samye Ling. Täyskumarruksiin liittyy tässä ngöndron eli alkuharjoitusten mukainen visualisaatio.\nTäyskumarrukset eivät ole pelkästään tiibetiläinen perinne. Niitä on tehty viimeisten 3000 vuoden aikana eri uskonnoissa nöyryyden ja kunnioituksen osoituksena. Osana Neljää perustusta (Four Foundations) kumarruksiin liittyy erityismerkityksiä.\nEnsinnäkin, kun teemme kumarruksen, keho, puhe ja mieli työskentelevät siinä yhdessä. Mieli ja puhe seuraavat kehon liikkeitä tai keho seuraa puhetta ja mieltä, nämä kolme toimivat samaan aikaan. Kehossa täytyy olla ymmärrys ja kunnioituksen tunne, puheellaan harjoituksen tekijä lausuu turvautumisrukousta ja mielessä on visualisaatio sen mukaan, mitä harjoitusta hän tekee.\nTässä tapauksessa visualisoidaan kagyu-perimyslinjan opettajat yhdessä jidamien ja kymmenen ilmansuunnan buddhien kanssa, Buddhan opetus eli dharma ja bodhisattvat, ylempi ja alempi sangha sekä jumaluuksien ja dharmansuojelijoiden eri aspektit Torch of Certainty -kirjan mukaan.\nTurvautumispuu. Ks. iso kuva selityksineen.\nVisualisaatio alkaa niin, että kuvittelemme edessämme kauniin tyhjän tilan, mikä symbolisoi tyhjyyttä. Tyhjyydestä luodaan kaikki ajatukset, ensinnäkin veden kirkkaus. Tämän kauniin veden keskellä kasvaa toiveet täyttävä puu, joka tuottaa mitä ikinä voi toivoa: siinä on neljä päähaaraa ja viidentenä keskusrunko, ja se kasvaa keskellä toiveittemme leikkilampea. Päähaaran päällä, keskellä lehvästöä on leijonavaltaistuin, jonka päällä gurumme istuu, joko nykyinen tai kagyu-linjan edustaja. Hänen yläpuolellaan ovat kaikki kagyu-linjojen gurut aina Dorje Changiin (sanskritiksi Vajradhara) asti. On viisainta ajatella oma ihmisopettaja Dorje Changin muotoon, sillä kun guru on ihmishahmossa, hän voi tehdä virheitä ja silloin saatat tuntea, että polullasi on esteitä. Siksi on parasta nähdä gurun ydinolemus, opettajan kauneus, ja siihen sisältyy juuriguru, eikä vain hän, vaan kaikkien perimyslinjojen opettajat.\nJidam on henkilökohtainen mietiskelyjumaluus, joka voidaan ajatella Vajrajooginin (Dorje Phagmo) muodossa, hän on kaikkien jumaluuksien äiti. Ja sitten ajattelemme Buddhaa, ei kymmentä erilaista buddhaa vaan yhden Buddhan, joka edustaa kaikkia kymmentä ilmansuuntaa. Dharman voit kuvitella yhtenä tekstinä, joka sisältää kaikki opetukset. Ja Chenrezig, jota luulisin useimpien harjoittavan, on bodhisattvojen muoto. Ja sitten dharmansuojelijat: Mahakala Bernachen edustaa heitä.\nKun ensin olet kuvitellut tämän, ajattele, että lammen ympärillä on paljon olentoja. Seisot rannalla johtajana ja ympärillä ovat isäsi ja äitisi, veljet, sisaret ja ystävät, kaikki tuntevat olennot, kissasi ja koirasi jne. Ja sinä teet täyskumarruksia ja kuvittelet, että kaikki muut kumartavat samaan aikaan. Tekstissä neuvotaan myös ajattelemaan, että kehostasi ilmestyy kaltaisiasi monta miljoonaa, niin ettet ainoastaan sinä tee kumarruksia vaan itsesi miljoonat kopiot. Ja teistä jokainen kumartaa puhdistaakseen ajattoman ajan alusta lähtien kertynyttä negatiivisten tekojen aiheuttamaa karmaa, mitä oletkaan tehnyt entisissä elämissä väärin kehon kautta kuten tappanut ja varastanut, puheen kautta kuten valehdellut ja mielen kautta ajattelemalla pahasti. Harjoituksessa on tuntuma kehon, puheen ja mielen puhdistamisesta.\nPelkästään taipuminen alas ja ylös ei puhdista, vaan mielen täytyy olla mukana, täytyy olla toive puhdistumisesta ja on myös sanottu, että täyskumarrukset voivat puhdistaa, jos rukoilet ymmärryksellä ja uskolla. Kumarrusta tehdessäsi laitat kätesi yhteen rukousasentoon, niin että jokainen sormi edustaa yhtä kymmenestä ilmansuunnasta. Kuvittele piteleväsi kämmenten välissä arvokasta toiveet täyttävää jalokiveä. Keskisormet ovat hiukan erillään, kuvaten auennutta kukkaa. Se on mielen symboli, kämmenet toisiaan vasten, hiukan tilaa niiden välissä, missä kuvittelet piteleväsi jalokiveä. Peukalot ovat suorina ja myös hiukan erillään kuvaten nirvanaa, valaistumista, mutta pikkusormet kiinni toisissaan, mikä symbolisoi sitä, että kaikki samsarinen on suljettu pois. Tila keskisormien välissä kuvaa viisautta ja tietoa, sitä että haluat oppia henkisiä asioita.\nKun laitat kätesi näin yhteen, ajattelet: "Tämä toiveet täyttävän jalokiven kallisarvoisuus kymmenessä ilmansuunnassa, tarjoan sen perimyslinjalle kehoni, puheeni ja mieleni kautta". Joten asetat kätesi ensin päälaelle. Ja sitten siirrät ne otsasi kohdalle ja ajattelet, että tarjoat sen jidamille tai buddhalle. Siirtäessäsi kädet kurkun kohdalle tarjoat toiveet täyttävän jalokiven puheesi kautta. Vilpittömänä ja mielesi kauneudella panet kätesi rinnan eteen sydämen kohdalle ja samaan aikaan myös lausut turvautumisrukousta sanoen, että uhraat tämän kehollasi, puheellasi ja mielessäsi kagyu-guruille, kaikille guruille, Buddhalle, Dharmalle ja Sanghalle ja jumaluuksille. Ennen kuin laskeudut alas, ajattele puhdistuneesi tämän lahjan, sen kauneuden kautta.\nKun tulet maahan, ajattele, että olet tullut auttamaan kaikkia muita olentoja, vapauttamaan heidät. Kuvittele, että maassa ollessasi kehosi kattaa koko galaksin pinta-alan, kaikki tuntevat olennot, ja ylös tullessasi ajattelet vapauttavasi kaikki tuntevat olennot. Ja sitten taas, koskettaessasi kehoasi yhteen liitetyillä käsillä ajattele, että vapautat kehosi kaikista niistä huonoista teoista, jotka olet tehnyt kehon kautta. Puheen eli sanojen kautta tehdyt teot puhdistuvat ja kaikki, mitä olet ajatellut, puhdistuu myös. Tämä puhdistuminen ei ole vain itseäsi varten vaan kaikille, joten laajenna se itsesi ja oman kehosi rajojen ulkopuolelle. Jos sinun on vaikea pitää mielessäsi tuntumaa puhdistumisesta jokaisen kumarruksen yhteydessä, ajattele ainakin kumarrukset päätettyäsi istunnon lopussa: "Nyt olen puhdistunut huomattavasti, olen paljon parempi."\nTäyskumarruksia tehdessä on tärkeää, että ne tehdään kauniisti, ei niin kuin voimisteluharjoitus, ei kilpaillen, ei viihdykkeenä, vaan hyvin vilpittömällä mielellä. Ne, joilla on terve keho, he voivat tehdä täyskumarruksia helposti, mutta jos olet sairas tai liian vanha siihen, voit tehdä lyhyitä kumarruksia, tai pelkästään istua visualisoiden, että olet monta yhtä aikaa, ja noilla muilla on kaikilla täysin terve ruumis ja he kaikki kumartavat yhdessä kanssasi. Vaikka voisi liikuttaa vain käsiään, ne voit laittaa pään päälle, otsan kohdalle, kurkun kohdalle ja sydämen kohdalle ja kumartaa päätä. Se on aivan riittävää, kunhan pystyy eläytymään sillä tavoin kunnolla. Mutta jos kehosi on aivan terve, älä käytä tätä tapaa laiskuudesta, vaan tee kumarrukset kunnolla.\nKun haluat lopettaa kumartamisen tehtyäsi 21, 100 tai muun määrän, kiinnitä huomiosi siihen, että turvautumisrukous tulee tehtyä yhtä monta kertaa. Jos kumarrat kerran samalla kuin teet yhden rukouksen, siitä kehittyy kohtuullinen vauhti, niin että et tee kumarruksia turhan nopeasti. Opittuasi turvautumisrukouksen voit nopeuttaa tahtia hieman. Kun sanot drintsen tsave dang... ajattelet guruja, että Dorje Chang on kaikkien gurujen ydinolemus. Voit halutessasi aloittaa rukouksen myös sanoista Palden lame dampa... Sanoessasi yidam chilkor tsi... ajattelet jumaluuksia ja jidameja, ja koetat saada selkeästi mieleen ainakin yhden kuvan, tässä tapauksessa Vajrajooginin. Kun sanot sandze tshomdende... ajattelet Buddhan kuvaa, johon sisältyy kaikki kymmenen ilmansuunnan buddhat ja sanoessasi dampe tshö voit ajatella dharmaa, Buddhan kaikkia opetuksia ja tietoa. Kun sanot pakpe gendyn la... ajattelet kaikkia bodhisattvoja, Chenrezigiä ja myötätuntoa ja pavo khandro... dharmansuojelijoita, joita Mahakala Bernachen edustaa yhtenä kuvana. Se kanavoi mieltäsi. Voit harjoituttaa mieltä niin, että tavallaan siirrät visualisaation asteelta seuraavalle samalla tuntien itsesi ja kaikkien muiden puhdistumisen. Ja kun haluat voit pitää tauon, istua muutamia minuutteja rentouttaen mieltä ja visualisoida samalla kagyu-perimyslinjaa uudelleen.\nDrin -tshen tsa-va dang tsjy-par tshe-pei pal-den la-ma dam-pa nam la tsjab-su-tshio\nJi-dam tsjil-kor tsi lha-tshog nam la tsjab-su-tshio\nSang-dze tshom-den-de nam la tsjab-su-tshio\ndam-pe tshö nam la tsjab-su-tshio\npak-pei ge-dyn nam-la tsjab-su-tshio\npa-vo khan-dro tshö-tsjong sung-me tshog je-she tsi tsjen dang den pa nam la tsjab-su-tshio.\nTurvaudumme yidameihin ja heidän mandaloidensa jumalseurueisiin.\nMietiskelyistunto ei ole rentoutumisharjoitus siinä mielessä, että vain makoilisit tai alkaisit jutella muiden kanssa. On sanottu, että istunnon aikana, jotta saisit siitä hyödyn alusta loppuun, ei pitäisi keskustella kenenkään kanssa tavallisista asioista, ei pitäisi käydä wc:ssä eikä juoda tai polttaa. Tekeepä sitten tunnin, kahden tunnin tai muun pituisen mietiskelyistunnon, sinä aikana pitäisi pysyä meditatiivisessa tilassa, niin että puhe puhdistuu ja mieli puhdistuu. Aina siihen asti kunnes olet jakanut harjoituksesta kertyneen ansion, älä käyttäydy tavalliseen tapaan vaan puhtaalla tavalla. Ellet jaksa tehdä fyysistä harjoitusta, visualisoi rentoutuessasi tai lausu turvautumisrukousta.\nSanotaan, että jos istunnon aikana mantraa resitoidessa alkaa puhua jonkun kanssa, täytyy sanoa mantra kymmenen ylimääräistä kertaa saadakseen sen voiman takaisin. Jos juo jotain tai käy wc:ssä, mantraa on sanottava 20 ylimääräistä kertaa, koska menettää sen voiman. Sama koskee täyskumarruksia. Tietenkin, jos olet esimerkiksi perheesi keskellä ja sinun on vaikkapa suojeltava lasta vahingoittamasta itseään, sinulla on vastuu etkä voi ajatella voiman menetystä. Mutta jos olet retriitillä ja voit tehdä istunnon, se tulee tehdä jalolla tavalla.\nKun lopettaa kumarrusten teon, voi istua muutamia minuutteja hiljaa ja käydä mielessään läpi visualisaation yksityiskohdittain vielä kerran. Jos tekee Neljä perustusta kunnolla, siihen kuuluu bodhisattva-valan otto. Kumarrusten jälkeen seuraava teksti perustuukin bodhisattva-valaan. Ellet ole saanut tätä valaa, voit kuitenkin resitoida turvautumisrukouksen ja tehdä kumarrukset ja toivoa, että tästä päivästä aina siihen asti kun saavuttaa valaistumisen, olisi hyödyksi kaikille muille olennoille. Tällä tavoin kehittää bodhisattva-pyrkimystä, vaikkakaan ei ole ottanut varsinaista valaa. Sanoessasi bodhisattva-rukouksen kuvittelet koko visualisaation edessäsi ja että teet sitoumuksen kaikkien perimyslinjojen turvautumispuiden edessä.\nSeuraavaksi visualisaatio sulautetaan. Yksinkertainen tapa tehdä se on ajatella, että kaikki jumaluudet (dakat, dakinit ja dharmansuojelijat) sulautuvat bodhisattvoihin. Bodhisattvat sulautuvat Dharmaan ja Dharma sulautuu Buddhaan, joka sulautuu jidamiin ja jidam sulautuu guruun. Kaikki gurut sulautuvat keskusguruun, niin että lopuksi jäljellä ovat kaikki ne, jotka ovat sinä itse ja keskushahmo Dorje Chang, joka on kaiken ydinolemus, mutta Vajradharan muodossa.\nHänen otsastaan ilmaantuu valkoinen valonsäde, joka koskettaa sinun otsaasi ja kaikkien niiden otsaa, jotka ovat ympärilläsi. Se puhdistaa kaikki pahat teot, joita olette tehneet kehon kautta. Hänen kurkustaan ilmestyy punainen valonsäde, joka koskettaa sinun ja ympärilläsi olevien kurkkua, ja kaikki puheen kautta tekemänne väärinkäytökset puhdistuvat. Hänen keskiruumiistaan ilmaantuu sininen valonsäde koskettaen sydämiänne puhdistaen kaikki kielteiset ajatukset.\nSen jälkeen ilmestyy yhtä aikaa kolme eriväristä sädettä, valkoinen, punainen ja sininen ja puhdistaa kaiken. Jokainen on nyt täysin puhdistunut. Dorje Chang sulautuu vähitellen valonsäteisiin ja imeytyy meihin. Hänen kehonsa absorboituu kehoomme, hänen puheensa puheeseemme ja hänen mielensä mieleemme. Enää Dorje Chang ei ole ulkopuolellamme, vaan on tullut yhdeksi meidän kanssamme, ja mietiskelemme tätä vähän aikaa.\nLopuksi, vaikka kehomme, puheemme ja mielemme onkin Dorje Chang, Dorje Chang ilmestyy myös ulkopuolellamme uudelleen, ja päivittäisessä elämässä Dorje Chang on päämme päällä. Kävellessämme Dorje Chang on oikealla olkapäällämme ja syödessämme kurkun kohdalla, niin että ruoka, jonka syömme, on myös lahja Dorje Changille.\nTämä uudelleen ilmestynyt Dorje Chang kuvitellaan läpikuultavana miniatyyrikuvana, ei patsaan eikä savikuvan kaltaisena. Kuva voi olla minkä kokoinen tahansa, mutta tärkeää on, että päivätajunnassa olemme tietoisia Dorje Changista päämme päällä. Kävellessä, kun Dorje Chang kuvitellaan oikealla olkapäällä, kierrämme hahmon ympäri myötäpäivään. Kun syömme ruokaa, kuvittelemme Dorje Changin keskellä kurkkua ja uhraamme kaiken ruuan lahjana hänelle. Nukkuessamme keskitymme tähän Dorje Changin muotoon sydämessämme. Kuva on kirkas kuin kristalli ja koetamme imeyttää mielemme siihen ja yhtyä uudelleen Dorje Changiin kehomme keskuksessa.\nMitä sitten teemmekään, aina kun syömme, puhumme, kävelemme tai nukumme, koetamme olla tietoisia Dorje Changista. Ei niin, että erottelisimme: "Tämä on harjoitusaika, aika Dorje Changille." Samalla ajattelet, että olet kaikkien tuntevien olentojen ympäröimä ja koetat kuvitella tai nähdä jokaisessa Dorje Changin ydinolemuksen. Kaikki kuulemasi äänet koetat kuulla tyhjyyden äänenä tai mantrana. Kaikki ajatukset, joita ilmestyy, ovat Dorje Changin ajatuksia, tyhjyyttä. Niin ihmiset kuin eläimet, kaikki tuntevat olennot, koeta nähdä Dorje Changin muodossa mieluummin kuin tavallisessa muodossa.\nTämä mielenharjoitus, täyskumarrukset, joka on neljästä perustuksesta ensimmäinen, on puhdistava. 111000 kumarrusta ei takaa puhdistumista, sillä luvut ovat symbolisia. On monia opettajia, jotka tekevät tuon määrän joka vuosi elämänsä ajan. Jos saat niitä tehtyä 111000, siitä ei ole vahinkoa, vaikka jatkaisit niiden tekemistä. Puhdistamista riittää jokaiselle päivälle, se ei ole mikään lottovoitto, jonka saa kertaheitolla. Usein meillä on tosin tunne, että en ole tässä elämässä tehnyt niin paljon väärin, en ole tappanut, valehdellut enkä varastanut. Mutta buddhalaisessa harjoituksessa me emme ajattele sitä hyvää ja pahaa, jota olemme tehneet tässä elämässä, vaan aluttoman ajan alusta tähän hetkeen saakka. Monet meistä ovat syntyneet ja jälleensyntyneet miljoonia ja biljoonia kertoja. Ja joka kerta olemme tehneet jotain hyvää ja jotain pahaa, ja koemme noiden tekojen seurauksista joitakin parhaillaankin. Siksi meidän täytyy ajatella puhdistamista sieltä saakka, eikä tuudittautua uskomaan, että päivän tai parin harjoitus varmaankin riittää.\nIstunnon päätteeksi omistamme harjoituksesta kertyneen ansion kaikille olennoille lausumalla omistusrukouksia. On suositeltavaa, että silloin tällöin, ainakin kerran viikossa tai kuukaudessa käytät vähintään tunnin siihen, että tutkit tarkkaan turvautumispuuta esittävää kuvaa ja opiskelet luetteloa apuna käyttäen hahmoja yksityiskohdittain, keitä kuvassa on, esimerkiksi ensimmäisestä Karmapasta aina 16. Karmapaan asti, koko kagyu-perimyslinjan ja koetat visualisoida parhaan kykysi mukaan. Päivittäin kumarruksia tehdessäsi keskityt ainakin yhteen kuvaan, joka edustaa muita siinä ryhmässä.\nVisualisoidessasi älä näe hahmoja piirroksen tai patsaan tavoin. Ne pitää kuvitella peilikuvan kaltaisena heijastuksena, joka ilmestyy läpikuultavana. Usein ihmiset luulevat, että kuvalla täytyy olla etupuoli ja selkäpuoli, mutta niin ei ole, eikä myöskään tarvitse ajatella elimiä tms. Visualisaation koko on muutettavissa vapaasti aivan pikkuruisesta jyväsestä vuoren tai galaksin kokoiseksi. Sen tulisi olla aina muutettavissa kooltaan. Kumartaessasi yhteen liitetyin käsin et tarjoa lahjana pelkästään omaa kehoasi, puhettasi ja mieltäsi vaan myös sen mitä omistat ja kaiken mitä universumissa on. Sen tähden kymmenen sormea edustavat kymmentä ilmansuuntaa, jotka pitävät kaiken sisällään.\nMitä aikatauluun tulee, voit tehdä kumarruksia pitäen ensisijaisena joko määrää tai laatua. Mutta niin kauan kuin teet niitä hyvin vilpittömästi ja teet parhaasi etkä ole laiska, fyysinen kuntosi määrää tahdin. Iäkkäänä voit ehkä tehdä esimerkiksi vain sata kumarrusta päivässä, ja silloin voit aloittaa Dorje Sempa -harjoituksen yhtä aikaa kumarrusten kanssa saattaen kumarrukset päätökseen runsaassa kolmessa vuodessa.\nNeljä perusharjoitusta (ngöndro)


“Kaikki on katunu jokka Nurmoosta on lähteny, nekin jokka on takaasin tullu.” - Jyväskylän Ylioppilaslehti\nTeksti Oskar Tunderberg\n“Kaikki on katunu jokka Nurmoosta on lähteny, nekin jokka on takaasin tullu.”\nPaska kotiseutu | 06.04.2021\nHarvalla kuopatulla kunnalla on oma sanonta ja tunnettu slogani. Nurmo oli sellainen kunta, tahattomastikin.\n“Skeida keskellä Etelä-Pohjanmaata” julisti valtatie 19:n varrella Nurmoon tervetulleeksi toivottanut mainostaulu vuorokauden verran toistakymmentä vuotta sitten.\nLehdissä kirjoiteltiin “imagonnakertajasta”, jota todellisuudessa tulisi tituleerata imagonrakentajaksi, sillä tämän “töhrijän” tekemästä tulmungista Nurmooo kolomella oolla muistetaan ikuisesti internetin kuvapalstoilla.\nNurmossa uho on suosittu keino kehittyä ihmisenä, mikä käynee luonnostaan puukkojunkkarien perillisiltä.\nSon pohojalaasta rehellisyyttä, notta ku mainostehtaalijat palkatahan maalaalemahan lupauksia jostaki perkeleen “keitahasta”, nii sen joku päässilimäänen mäläkki viimeestelöö vaikka ripahuksella hesan murretta, jotta totuus tuloo juluki.\nKuvitelkaa tuo aakialla laakialla kannut kolisten hiippaillut Lakeuksien Banksy, joka latojen varjoissa saattoi aiemmin lähinnä painista, pesäpallosta, peltoaukeoista ja mieliumpioista tunnetun pitäjän valtakunnalliseen maineeseen katutaiteen keinoin. Veto valkoista ja toinen vihreää. Ristus!\nEpäilemättä Seinäjoen kaltaisen suurkaupungin välitön läheisyys turmeli körttiläistä yhtenäisyyttä harjoittavan maalaisyhteisön jälkikasvua, jonka parista erilainen nuoruus oli kitkettävä.\nAsennetta kuvastaa tuolloisen kunnanjohtaja Maunulan sekä mainostaulun suunnitelleen AD Tuurin lehdessä esittämät toivomukset taiteilijan “nenän krassaamisesta” ja “lyömisestä halolla päähän”.\nSukupolvi toisensa perään tuotantoeläinten hyväksikäytöstä elantonsa riipivät atrialaiset mennä porskuttavat konformismin topatulla polulla Herran enkelten johdattamana kohti keskustalaista unelmaa.\nPoikkeuksellisen vahvasti kotiseutuylpeitten kuntalaisten vastustaman liitoksen myötä abauttiarallaa tusinan tuhatta pelloilla ränkivää peränurmolaista ja juoruista hupinsa repivää esikaupunkilaista käännytettiin seinäjokisiksi vuonna 2009.\nSeutukunnaksi konvertoitu perheidylli on kieltämättä menettänyt perähien tuoksuista karismaansa, muodostuen ikään kuin Seinäjoen Vantaaksi. Ei pahalla vantaalaiset.\nKuntaliitos oli Nurmon loppu kuitenkin vain paperilla. Sukupolvi toisensa perään tuotantoeläinten hyväksikäytöstä elantonsa riipivät atrialaiset mennä porskuttavat konformismin topatulla polulla Herran enkelten johdattamana kohti keskustalaista unelmaa.\nVaikka ilkivaltaa ei ole saatu loppumaan, se kohdistetaan nyt nurmolaisen kasvatuksen näkökulmasta oikein, sillä viime vuoden heinäkuussa Seinäjoen kaupungin rajakylttiin ilmestyi päälle spraymaalattu “Nurmo” sekä penis.


Lauantain ottelussa Tuusulasta saapunutta vierailijaa vastaan kamppailtiin tiukasti ja mätkittiin maaleja vuorotahtiin. Lopussa kuitenkin kiitos seisoi ja oman kylän pojat poistuivat kaukalosta voittajina.\nSunnuntaina vierailija Kotkan Titaanit tuli karvan verran terävämmin ottelun alkuun ja ehti ensimmäisessä erässä jo kahden maalin karkumatkalle. Kopla nousi kuitenki takaa vielä ensimmäisen erän aikana ohi ja lopulta meno kantoi voittoon saakka.\nPenkin takana joukkueenjohtajan tontilla totutusti häärännyt Ville "Biimän" Papunen sanaili sunnuntain pelin jälkeen muutaman fraasin.\n- Kypsä esitys pojilta tänään ja peli meni eteenpäin koko viikonlopun. Tästä on hyvä jatkaa.\n- Sydäntä erityisesti lämmitti vanhan pelitoverin ja joukkueen kapteenin "Hartsa" Huohvanaisen onnistuminen ylivoimalla ja Heikkosen "Tumppu" oli maalilla hyvä antaen meille tsäänssin voittaa. Iisalmen miehille myös plussa ja kiitosta. Tervetuloa uudelleen.\nKopla jatkaa otteluitaan ensi viikonloppuna. Lauantaina matka kulkee Liikunnan Riemun vieraaksi Jyväskylään ja sunnuntaina on edessä kamppailu kotikaukalossa Mehtimäellä Oulun AIK:ta vastaan.